Kategoriazko lagunak 2010 | Donostiako Musika Hamabostaldia\n> Lagunak > Kategoriazko lagunak > Kategoriazko lagunak 2010\nKategoriazko lagunak 2010\n"Bereziki hunkitu nauten hainbat isilune ditut iltzatuta memorian"\n"Udaberriaren sagaratzebat dut gogoan. nik ordura arte pentsatzen nuen tankera horretako musika ez nuela gogoko, gogorregia zela"\nJuan Pedro Sesé(1960, Donostia)\n"...Izugarria izan zen; horrelako gauzak gutxitan ikusten dira, zoragarria!”\nBeren udak, Hamabostaldiari esker, musikaz beteta daude. “Niri, bururatu ere ez zait egiten Hamabostaldiko sasoian oporretan irtetea”, dio Xabier Laboak. “Oso argi duzun gauza da, galdu ezin diren kontzertuak izaten dira…”. Hamabostaldiak denbora handia kentzen diela dio, udako ia denbora libre guztia. “Zenbaitetan, burutik pasa zait garai horretan oporrak hartzea eta dena…”.\nJuan Pedro Sesé-k biziki estimatzen du Hamabostaldiaren programazioa, musika klasikoaren alorreko izen handiak ekartzen baititu. “Gainerakoan urte osoan zehar ikusi ezin diren orkestra handiak etortzen dira, esate baterako”. Hirurek, Hamabostaldiak Kursaalen eta Victoria Eugenian eskaintzen duten programazioari erreparatzen diote, batez ere; onartzen dute, gainerako ziklo eta ekitaldiak ez dituztela gertutik jarraitzen. “Izan ere, denborarik ere apenas geratzen den…”, dio Xabier Laboak. Inguruko beste hainbat jaialdirekin alderatuz (Granada, Santander…) Hamabostaldiak antzeko maila duela diote. “Nolanahi ere, nire iritzia da hemen gauza gehiago daudela…”, dio Juan Pedro Sesé-k. Bat dator Xabier Laboa ere: “Nik ezeren inbiriarik ez dut”. Granadak agertoki zoragarriak dituela dio, baina Donostiako eskaintza aski interesgarria izaten dela, eta denetan “osoena” iruditzen zaiola.\nHamabostaldira hain hertsiki lotutako urte hauetan zehar, kritikarako joera ere garatu dute. Juan Pedro Sesé, oro har, aski gustura dago eskaintzarekin, baina azken urte hauetan Hamabostaldiko eskaintzak “behera” egin duen susmoa du. Bere ustez “orain dela urte asko” izen handiko figura gehiago hurbiltzen ziren jaialdira. “Zubin Mehta, Ricardo Mutti, Lorin Maazel eta izen handiko zuzendarien presentzia gogoan dut nik, baita bakarlari handiena ere. Eta egun hori aldatu egin da. Hori botatzen dut faltan, benetan distiratsuak diren zuzendari eta bakarlarien presentzia”, dio. “”Orain badira orkestra onak, baina ez da gauza bera; Kursaala erori egongo dela ematen duen momento horiek falta dira”. Irene Agirrezabala bat dator iritzi horrekin. “Ez dakit krisiagatik izango den…”, dio, “baina lehendik dator”. Azken urtea hauetan Hamabostaldia asko “zabaldu” dela diote, emanaldi gehiago eskaintzen dituela, eta tankera askotakoak. Nolanhai ere, hazi ahala, jaialdiaren “muinaren” maila apur bat jaitsi den susmoa dute.\nZaletasunak bultzatzen ditu, batez ere, Hamabostaldira. Adiskideekin ere lotzen dute. “Ni normalean bakarrik joaten naiz kontzertuetara, edo bestela amarekin… Izan ere, nire senarrarekin ezinezkoa da”, dio Irene Agirrezabalak. Hamabostaldiak lagunak egiten laguntzen duela dio. “Zure adiskideak egiten dituzu”. Xabier Laboa uste berekoa da. “Badira lagunak gero eta gutxiago ikusten dituzunak, baina Hamabostaldiari eta antzeko ekimenei esker, eutsi egiten diezu adiskidetasun horiei”. Musikak erakarrita hurbiltzen dira beraiek Hamabostaldira, baina publikoaren zati bat, jaialdiaren erakargarritasun sozialak hurbilduta joaten den susmoa dute. “Abuztuak hori du, lehen zezenketak izaten ziren, eta egun Hamabostaldia”, dio Irene Arrizabalagak. Aski kritikoak dira kontzertuetan behar bezala portatzen ez diren entzuleekin, kontzertuak eteten dituzten telefono mugikorren hotsek, esaterako, erretxindu egiten dituzte, eta ildo horretan jendea “hezten” jarraitzea ezinbestekoa dela diote.\nAhaztu ezin diren oroitzapenak\nMusikari esker hazi egin da beraien musika zaletasuna. Jaialdiari lotutako oroitzapen aski kuttunak dituzte, gustura gogoratzen dituztenak. “Nik, esaterako, Holandar alderraia-ren interpretazio aski eder bat dut gogoan”, dio Juan Pedro Sesé-k. “Marta Argerichek Kursaalen emandako kontzertu bat ere nabarmenduko nuke; Beethoven interpretatu zuen… Eta izugarria izan zen; horrelako gauzak gutxitan ikusten dira, zoragarria!”. Oroitzapenak, oldeka datoz mahainguruko kideengana. “Nik, esaterako, Udaberriaren Sagaratze bat dut gogoan”, dio Xabier Laboak. “Victoria Eugenia Antzokian eskaini zen, eta biziki eragin zidan, izan ere, nik ordura arte pentsatzen nuen tankera horretako musika ez nuela gogoko, gogorregia zela. Wagnerrekin ere hori bera gertatzen zitzaidan”. Irene Arrizabalak bereziki hunkitu duten hainbat isilune ditu iltzatuta memorian. “Victoria Eugenian aire egokitua entzuten zen, eta, aditzen zenean, esan nahi zuen zerbait berezia ari zela gertatzen…”. Izen propioak dituzte bere oroitzapenek ere. “Nire lehen opera, osorik ikusi nuena, La Traviata izan zen, Ainhoa Artetarekin; izugarri gustatu zitzaidan. Ondoren ikusi ditudan guztien artean, bakar bat ere ez da heldu haren mailara”.\nOpera aski gogoko dute. Xabier Laboak ere bizi-bizi ditu gogoan jaialdian ikusitako hainbat opera emanaldi. “Ondo gogoan dut, esaterako, Xirula miresgarria-ren emanaldi bat, primeran egon zen; garai bertsuan beste ekoizpen bat Madrilgo Zarzuela Antzokian eskaini zen, eta gero kritika bat egin zuten biak alderatuz, eta azkenenan, ondorioa zen, aldea “siderala” zela, hemengoaren alde”. Beste hainbat opera ere badira Xabier Laboaren kuttunen artean. “Oso ondo egon zen Boris Godunov bat gogoan dut”. Aurten, Hamabostaldian, opera hori bera, Errusiako musikaren enblema, gozatzeko aukera izango dute.\nAntzeztutako opera oso gogoko dute, baina kontzertu bertsioan egindakoekin ere gozatzen dute. “Badira zenbait interprete oso artistak direnak, eta aski da haien begirada bat, edo beso mugimendu bat, antzezten ari direla sentitzeko; nahiago dut hori, antzeztua izan eta ez hain ona izatea baino”, dio Xabier Laboak. Uste berekoa da Juan Pedro Sesé: “Nik ere nahiago dut orkestra on batekin eta bakarlari on batzuekin egindako kontzertu bertsioa, antzeztu beharrak dakarren antolaketa handia baino, oso garestia izaten dela aintzakotzat hartuz”.\n“Nire ustez, Kursaala ez dago diseinatuta opera egiteko”. Juan Pedro Sesé eta gainerako mahaikideak bat datoz, akustika ederra du Kursaal Auditorioak, baina operak antzezteko orduan agertokiak muga gehitxo dituela uste dute. Hamabostaldiko agertoki kuttuna, zalantzarik gabe, Victoria Eugenia Antzokia da beraientzat. “Zoragarria da”, dio Irene Agirrezabalak. Bat dator Juan Pedro Sesé ere: “Bakarlari eta talde txikientzat primerakoa da”.\nGazteetakoak dira beraiek. Hamabostaldiko Lagunen artean, Irene Agirrezabalak, Juan Pedro Sesé-k eta Xabier Laboak, batez besteko adina apur bat jaitsi egiten dute. Horrek agerian uzten du zeinen garrantzitsua den jende gaztea jaialdira erakartzea. Kezka eragiten die errealitate horrek. “Nire ustez, alde horretatik, gazteenen hezkuntza ez da onena; sarri ez da egiten kulturaren alde”, dio Xabier Laboak. Irene Agirrezabalak, gogoan ditu pena eragin dioten hainbat jazoera. “Iaz, oroitzen dut, hainbat sarrera oparitzen saiatu nintzenla, ez zizkidalako inork ere erosten; eta kontzertuetako batean sarrerarekin sartu nintzela gogoratzen dut, jendeari, jende gazteari, ematen nizkiolako, baina ezinezkoa zelako, inork ez zituelako hartzen. Egia da, alde horretatik, garai arraroak dira hauek…”. Juan Pedro Sesé-k ez du horrelako “hondamendiaren” ikuspegirik. Egun musika eskoletan eta gazte orkestretan musika klasikora lotutako gazte asko dauden iritzia du, eta poliki-poliki gerturatuko diren susmoa du. Xabier Laboa, ezkorragoa da. “Egia da abesbatza eta orkestratan jende gazte asko dagoela”, dio. “Baina sartuta ez daudenak, oso urrun daudela esango nuke”. Hasi berriak musika klasikora hurbiltzeko kontzertuak oso ondo hautatu behar direla dio. “Oso polita izan behar du, obrengatik, edo esplikatu egiten direlako… Jendeak atera behar du pentsatzen: ‘Bai ondo etorri naizela!’”. Gainerako mahaikideekin batera, pentsatzen du, obrei buruzko azalpenak emateko ekimenak sustatu egin behar direla. Bitartean, beraiek, ez dute amore ematen; beren etxeetako gazteenei musika klasikoa hurbiltzen saiatzen dira. “Nik, esaterako, ahalegin pila bat egin ditut nire ilobak erakartzeko”, dio Irene Agirrezabalak.\nPozik daude, 71. edizioaren zain. Gai nagusia Errusia izango da. Horrek aparteko poza eragin dio Irene Agirrezabalari, biziki maite baitu herrialde horretako musika. “Nik, aski da orkestra batean musikari bat Errusiako instrumentu bat jotzen aditzea… Ez dakit sugestioa den, edo zer arraio den, baina lehendabiziko notatik zoragarria iruditzen zait”.\nHamabostaldiko Lagun gisara, hainbat iradokizun dituzte, jaialdiarekiko atxikimendua handitzen lagun dezaketenak. Juan Pedro Sesé-k, batez ere, informazioa nahi du. “Inguruko ziklo eta jaialdietan izango denari buruzko informazioa”, dio. “Asko eskertuko nuke urtean zehar ez musikaren haria galtzea, eta hemen hasi eta Bordel bitartean izango diren aukeren berri izatea”. Irene Agirrezabalaren kezketako bat, jaialdiaren luzera da, luzea izaten baita Hamabostaldia, eta ekitaldiz josia. “Eta nekatzen hasten zara…”. Xabier Laboak, bere aldetik, euskal musikarekiko atxikimendu handiagoa eskertuko luke. “Badira obrak, esaterako, Musikasten aurkezten direnak, eta gero Hamabostaldia bezalako jaialdi handiago batean jarraipenik ez dutenak”, dio. “Musikastek berreskuratutako obrak izaten dira, obra oso politak asko, nik, esaterako, Andra Mari abesbatzarekin interpretatu ditudanak, eta gero gehiago interpretatzen ez direnak. Pena ematen dit jendeak ez ezagutzeak”. Diotenez, ausardia pixka bat gehiago ere eskertuko lukete programak egiteko garaian, ate berriak irekitzeko.\nEz dute, beren burua, aditutzat. Emozioak bultzatzen ditu, musikarekiko maitasunak. “Niri, hunkintzen nauen musika gustatzen zait; barrutik mugitzen nauena”, dio Xabier Laboak. Ez du bere solasaldia amaitu nahi José Antonio Echenique gogoratu gabe, hiru hamarkadaz Hamabostaldia zuzenduz eginiko lana ondo gogoan baitu. “Beti miretsi dut”.


Berdintasuna enpleguan Berdintasuna enpleguan\nEnplegua sustatzeko bultzatuko dugun politikak lehentasuna emango die enplegu duina lortzeko zailtasun handienak dituzten kolektiboei. Hala, enplegu planak programa espezifikoak landuko ditu honako kolektibo hauentzat: emakumeak, gazteak, iraupen luzeko langabeak, dibertsitate funtzionala duten pertsonak, etorkinak eta baztertuak izateko arriskuan dauden bestelako kolektibo batzuk.\nBerdintasunaren helburuak lotura izan behar du bizimoduetan, gizartearen parte-hartzean, aisialdian... eragina duten faktoreekin. Horregatik, ezinbestekoa da gizarteari hainbat zerbitzu ematea (hala nola haurrentzako eskolak), lanorduetan malgutasuna izatea (lan bizitza eta bizitza pertsonala kontziliatzeko), eta kontratazioaren arloan neurri espezifiko batzuk zehaztea.\nEnplegu planetan plan espezifiko bat ezarriko dugu, genero berdintasunaren aldeko ekintza osotu bat antolatzeko. Plan horretan udalek, erakunde sindikalek eta patronalek parte hartu beharko dute. Norabide horretan doazen neurriak bultzatuko ditugu administrazioetan, eta neurri horiek hitzarmen kolektiboetan txertatzen lagunduko dugu.\nEmakumeek ordezkaritza txikia duten sektoreetan kontratazioa bultzatzeko bideak zabaltzeko eta indartzeko lan egingo dugu, bai eta Berdintasunerako Lan Ikuskaritzaren irudia ezartzeko ere. Tokiko erakundeetan eta gizarte eragileetan Berdintasun Eragileak sortzen lagunduko dugu, eta enpresetan etengabeko prestakuntza bermatzea sustatuko dugu, bai eta lan merkatuan hasi nahi duten emakumeen lanerako prestakuntza bermatzen ere.


Joseba Larralde beratarrak irabazi du Sarako Kontrabandisten Lasterketa - Xareta - Erran.eus\nJoseba Larralde beratarrak irabazi du Sarako Kontrabandisten Lasterketa\nTtipi-Ttapa 2020-09-02 15:00\nEmakumezkoetan, Maud Combarrieu izan zen lehenbizikoa igandean Saran egin zen lasterketan. Proba egin zuten 36 lagunen artean hainbat izan dira eskualdekoak. Iñaki Mihura arraioztarra, erraterako, hirugarren izan zen gizonezkoetan eta Ainhoa Etxegarai Elgorriaga bigarren emakumezkoetan. Kanaldude herri telebistak zuzenean eman zuen Sarako lasterketa.\nJoan den urtean bezala, Joseba Larralde Altzugarai beratarrarentzat izan zen iragan igandean Saran egin zen kontrabandisten lasterketa. Gainera, joan den urteko denbora hobetuz lortu zuen garaipena. 39 minutu eta 17 segundoko denbora behar izan zuen 8,4 kilometroko ibilbidea osatzeko (iaz 40.35). Bere gibeletik, 2019an bezala, Baionako Guillaume Levoy sailkatu zen (39.46) eta Iñaki Mihura arraioztarra hirugarren helmugaratu zen (41.19). Lehenbiziko hamarren artean, laugarren, bosgarren, seigarren eta zortzigarren postuak ere eskualdeko kirolarientzat izan ziren: Agoitz Irazoki Altzugarai lesakarra, Peio Etxabide Gartzia lesakarra, Asier Apezetxea Iparragirre aranztarra eta Mattin Etxabide Gartzia lesakarrarentzat, hain zuzen.\nEmakumezkoetan, berriz, Maud Combarrieu izan bizkorrena (48.17) eta bigarren Ainhoa Etxegarai Elgorriaga gelditu zen (55.54). Julene Etxeberri Pacheco saratarrak, berriz, hirugarren egin zuen (01.01.05).\nIkusi hemen sailkapena.


Online bankua segurtasunez erabiltzeko 6 urrats | Consumer\nOnline bankua segurtasunez erabiltzeko 6 urrats\nInternet bidezko banku-eragiketak egiteak gutxieneko segurtasun-neurriak eskatzen ditu zibergaizkileengandik babesteko\nOnline bankuarekin lotutako iruzurrak daude. Izan ere, gaizkileek beren gaiztakeriak egiteko gogoko duten kanaletako bat Sarea da. Horiek saihesteko, ordenagailuaren segurtasun-neurriak indartu besterik ez da egin behar. Eta, horien artean, erakundearekin eragiketak egiteko domeinu segurua aukeratzea ezinbestekoa izango da. Online bankua segurtasunez erabiltzeko sei urrats deskribatzen dira artikulu honetan.\nOnline bankua gero eta gehiago erabiltzen da eragiketa nagusiak egiteko: kreditu-txartelaren mugimenduak kontrolatzea eta eperako gordailu bat kontratatzea. Internet ezinbesteko kanal bihurtu da aurrezkiak eta inbertsioa kudeatzeko.\nBankuko iruzurrak saihesteko, prebentzio-neurriak hartu behar dira. Baina, nola jardun erakundearekin, segurtasun handieneko Sarearen bidez?\n1. Orri seguruetan nabigatzea\nIa finantza-erakunde guztiek nabigazio-sistema seguruetara egokitu dituzte beren webguneak. Nolanahi ere, eta lasaiago geratzeko, beharrezkoa izango da menperatzea. Segurtasun-sistemak sartu direla adieraziko duen giltza berde bat agertu beharko du. Konexioan sartzean, helbide-barra https://-ra aldatuko da. Seinale horrek adierazten du segurtasun osoz jardun daitekeela eta edozein eragiketa egin daitekeela.\n2. Ekipo informatikoak eguneratzea\nGehienetan, erabiltzaileak berak edo haren ekipo informatikoek izaten dituzte gorabeherak: ordenagailuak, tabletak, mugikorrak, etab. Hain atseginak ez diren egoera horiek saihesteko, komeni da sistema eragilearen azken segurtasun-eguneratzeak deskargatzea, edozein dela ere. Horrek babes handiagoa emango die ekipoei online eragiketak bermedun bankuarekin egiteko.\n3. Antibirusa instalatzea\nOnline eragiketen etsairik handienetako bat da birus informatiko bat infiltratzea, bezeroaren datu pribatuak bildu ahal izateko. Arazo horretatik onik ateratzeko irtenbidea da oinarrizko babes-elementu hori instalatzea eta eguneratuta edukitzea. Egoera guztietan eragiketen anonimatua gordetzen lagunduko du.\n4. Ez erabili ekipo publikorik\nBankuekiko komunikazioak ekitaldi pribatua da, eta etxetik edo beharrezko bermeak eskaintzen dituen leku batetik egin behar da. Horregatik saihestu behar dira lineako eragiketak konexio-leku publikoetatik. Ez dakite zer aurki daitekeen: babesik gabeko ekipoak, nabigazioaren arrastoak, etab.\n5. Ekipoak itzali\nEz da inolaz ere itxi behar horrelako konexioa, izan daitezkeen zibergaizkileei arrastoak utziko baitzaizkie. Interneteko eragiketen segurtasuna mantentzeko estrategiarik onena ekipoa behar besteko bermeekin itzaltzea izango da. Oso erraza da: online erakundearen aplikaziotik irten behar da, atariko leihoa ondo itxiz, ordenagailuko jarduera hori identifikatzen duen botoi birtual baten bidez.\n6. Pasahitz indartsua erabiltzea\nAzkenik, bankuaren bidez egindako eragiketekin ezustekorik izan ez dadin, pasahitzei erreparatu behar zaie. Pasahitzek seguruak izan behar dute. Ez dira errepikatu behar beste zerbitzu batzuekin (adibidez, posta elektronikoekin, online dendekin edo enplegu-plataformekin) jarduteko ohi direnak. Halaber, ziurtatu behar da inork ez duela sarrera-gako hori erabiltzen: ez da zorroan apuntatuta eraman behar, ezta ordenagailu publikoetan erabili ere.\nIruzurrak: bankuetan landatzea\nFinantza-erakundeekin lineako konexioan segurtasuna mantentzeko, ez zaie erantzun behar datu pribatuak eskatzen dituzten mezu elektronikoei, ez eta bankuei ere. Horiek ez dituzte erabiltzen bezeroekiko harremanean, beste kanal batzuen bidez komunikatzen dira. Horregatik, beharrezkoa da informazio-motaren bat eskatzen duten mezu elektronikoetatik inoiz ez fidatzea. Ez da erakundeen modus operand-a; izan ere, Internet bakarrik erabiltzen dute zerbitzu edo produktu finantzarioak eskaintzeko edo beren prestazio profesionalei buruzko edozein gorabeheraren berri emateko.\nBeraz, bankuaren izenean banku-informazioa eskatzeko mezu bat jasotzen bada, ez da kasurik egin behar. Seguru asko, zibernautek delituzko gertaera bat izango dute, eta horiek beren banku-kontuetara sartzeko helburua duten erakunde horietako baten web gunea ordeztu dezakete. Berehala jarri behar da harremanetan segurtasun-indarren delitu telematikoen zerbitzuarekin, delituzko ekintzei buruzko neurriak har ditzaten.\nInformatika-delituak internet bidezko banku Interneteko segurtasuna iruzurrak privacidad-eu


Aukeratu Taula - Txertatu taula.\nBeste dokumentu bateko taula bat txertatzeko, kopiatu taula eta itsatsi uneko dokumentuan.\nTestua taula bihurtzeko, hautatu testua eta aukeratu Taula - Bihurtu - Testua taula.\nTaula bat beste taula batean txertatzeko, egin klik taulako gelaxka batean eta aukeratu Taula - Txertatu taula.\nLibreOffice aplikazioak automatikoki eman diezaieke formatua taula-gelaxka batean sartzen dituzun zenbakiei, esaterako datei eta orduei. Eginbide hori aktibatzeko, aukeratu LibreOffice - HobespenakTresnak - Aukerak - LibreOffice Writer - Taula eta egin klik Zenbaki-ezagutzea kontrol-laukian, Sarrera tauletan arean.\nIdatzi taularen izena.\nSartu taulan izan nahi duzun zutabe kopurua.\nSartu taulan izan nahi duzun errenkada kopurua.\nEzarri taularentzako aukerak.\nGoiburu errenkada bat txertatzen du taulan.\nErrepikatu izenburu-errenkadak orri berrietan\nTaula-izenburua errepikatzen du hurrengo orrialdeetako goialdean, taulak orrialde bat baino gehiago betetzen badu.\nHautatu izenbururako erabili nahi duzun errenkada kopurua.\nEz zatitu taulak orri batetik bestera\nTaulak orrialde bat baino gehiago bete dezan eragozten du.\nHautatu autoformatu aurredefinitu bat taula berrirako.\nTxertatu tresna-barrako ikonoa\nTxertatu tresna-barran, egin klik Taula ikonoan Txertatu taula elkarrizketa-koadroa irekitzeko, eta horren bidez taula uneko dokumentuan txerta dezakezu. Horren ordez, gezian klik egin, taulan sartu beharreko errenkada eta zutabe kopurua hautatzeko arrastatu eta azken gelaxkan klik egin dezakezu.\nTaula - Propietateak - Testu-fluxua\nTitle is: Txertatu taula


Kit Kat - Wikipedia, entziklopedia askea.\nHave a break...have a Kitkat\nmarka eta Marka\nNestlé eta Rowntree's (en)\nKit Kat esnedun txokolatearekin estalitako gaileta edo barkillo batez osatutako gozokia da. Rowntree konpainiak sortu zuen 1935an York-en (Ingalaterra, Erresuma Batua). 1988an Nestlé multinazionalak Rowntree erosi zuen eta gaur egun berak merkaturatzen du Kit Kat marka herrialde gehienetan, Ameriketako Estatu Batuetan izan ezik, han Hershey’s konpainiak egiten du.\nPakete bakoitza elkarren artean lotutako lau barraz osatuta dago, bata bestearen gainean jarritako hiru barkillok osatzen dute, barkillo bakoitzaren artean eta denaren gainean txokolate geruza bat dago. Barrak erraz banantzen dira eta bakoitzak 45 gramoko pisua du, guztira 234 kaloria ditu paketeak. Jatorrizkoa esnedun txokolatearekin egindakoa bada ere, beste hainbat zapore ere merkaturatu dira, besteak beste, txokolate beltz edo txokolate zurikoak.\n2 Kit Kat motak\nKit Kat daukaten herrialdeak\nKit Kat-en jatorrizko bertsioa Rowntree-ko langile batek "iradokizun kutxan" utzitako proposamen baten harira garatu zen; edonork lanera eramateko moduko mokadu edo snack bat sortzeko proposamena egin zuen langileak. Produktua 1935eko abuztuaren 29an kaleratu zen, Rowntree's Chocolate Crisp izenarekin; Londresen eta Ingalaterra hegoaldean saltzen zen. 1937an Kit Kat Chocolate Crisp izena hartu zuen, urte horretan bertan bere iragarkietan hain ezaguna izan den "break" kontzeptua agertu zen. Gaur egun mantentzen duen Kit Kat izena Bigarren Mundu Gerraren ondoren ezarri zen.\nErresuma Batuan izan zuen arrakastaren ondorioz, 1940an beste hainbat herrialdetara zabaldu zen: Kanada, Hegoafrika, Irlanda, Australia eta Zeelanda Berria. 1958an "Have a Break, Have a Kit Kat" lelo ezaguna sortu zen. Beranduago Nestlé leloa aldatzen saiatu zen baina jendeari jatorrizkoa asko gustatzen zitzaionez, mantendu egin zuten azkenean.\n1970ean markak hedapen handiagoa lortu zuen; Rowntreek Alemanian kokatu zuen zabalpen gune bat Europako eskariari erantzuteko eta, horretaz gain, Ameriketako Estatu Batuetan eta Japonian ere merkaturatzeko akordioak lortu zituen, Hershey eta Fujiya konpainien bidez.\nKit Kat motak[aldatu | aldatu iturburu kodea]\nKit Kat tradizionalak lau barra ditu eta barra bakoitzak 12 zentimetroko luzera eta zentimetro bateko zabalera du, baina lekuan leku aldatu daiteke eta mota ezberdinetako Kit Kat-ak daude.\nMota askotako Kit Kat-ak merkaturatu dira urte guzti hauetan, batzuk edizio mugatuak izan dira eta beste batzuk modu permanentean saltzen dira. 2000 urteaz geroztik 200 zaporetik gora kaleratu ditu Nestlék Japonian: banana, meloia, te berdea, sakea...\nPolemika[aldatu | aldatu iturburu kodea]\n2010ean Greenpeacek Kit Kat-en aurkako boikota eskatu zuen Sina Mars-ek banatzen duen palma olioa erabiltzen zuela salatuz. Eragile ekologistaren arabera banatzaile honek lotura du Indonesiako basoen deuseztean eta ondorio kaltegarriak eragiten ditu ingurumenean. Egindako mobilizazio eta kritiken ondorioz, Nestlék hornizailea aldatzea erabaki zuen hilabete batzuk beranduago.\nMultimedia: Kit Kat\nOrriaren azken aldaketa: 30 apirila 2020, 12:30.


LURGIDA: Lurra, kultura eta identitateak — Udalbiltza\nEuskal Herriari buruz galdetzean, gutako askok erreferentzia berdinak aipatuko genituzke; festak direla, hiriak direla, ohiturak direla... Baina, herri bakoitzak hainbat altxor ezkutu ditu bere identitatearen baitan, eta ezezagunak zaizkigun ondare eta ezagutza horietako batzuk jaso nahi ditu Udalbiltzak Lurgidan.\nSanferminak, danborradak, Aste Nagusiak, Tolosako inauteriak... hori aski ezagunak ditugu, bai. Baina, Euskal Herriko ondarea hori baino anitzagoa, sakonagoa da. Lurgidaren bidez, beraz, hain ezaguna ez zaigun ondare inmateriala jasoko dugu. Horrez gain, Europa mailan (Frantzian edota Alemanian, esaterako) oso errotua dagoen egitasmo bat ezarri nahiko genuke martxan: Camper, furgoneta edota autokarabanetzat gaua pasatzeko aukera eskaintzen duten etxaldeen Euskal Herri mailako gida. Bertako zein kanpoko bisitariek aukera lukete gaua bertan pasatzeko, eta era berean, baserritarrek haien ekoizpenak ezagutarazteko parada ezin hobea lukete. Modu honen bidez, lurrari eta bertako biztanleei estuki loturiko ezagutza bultzatzea litzateke asmoa. Hori dela eta, interesatuak diren baserritarrei, ekinbide honetan parte hartzera gonbidatu nahiko genieke.


Miramar jauregia - Wikipedia, entziklopedia askea.\nMiramar jauregiaren ikuspegia. Irudi gehiago\n43°18′53″N 1°59′55″W / 43.31481°N 1.99852°W / 43.31481; -1.9985243°18′53″N 1°59′55″W / 43.31481°N 1.99852°W / 43.31481; -1.99852\nMiramar jauregia Donostian dagoen gotiko ingeles estiloko jauregi bat da, 1893an eraikia Espainiako Errege Familiaren enkarguz. Eraikina eta lorategiak Loretopean kokatuak daude, Ondarreta eta Kontxa hondartzak banatzen dituen lurmutur txikian. Selden Wornum arkitekto ingelesaren 1889ko egitasmo batean oinarritua dago. Eraikinaren inguru guztian Miramar jauregiaren parkea hedatzen da.\nEspainiar monarkia eta Donostiaren arteko harreman estua, Isabel II.a Espainiakoaren garaitik zetorren, nor, XIX. mendearen erdialdean, hirian uda pasatzen hasi zen, Kantauri Itsasoaren uretan bainatzeko asmoz. Garai honetatik aurrera, lotura bat ezarri zen hiriarekin, Alfontso XII.aren emazte zen Maria Kristina Habsburgo-Lorenakoarekin sendotuko zena, alargun geratu ondoren, udako oporrak, gortetik Donostiara pasako zituena, hiriaren etorkizun turistikoa behin betiko definitu zuen erabakia. Errege Familiaren udako bisitek Errege Landa Etxe bat behar zuten, Maria Kristinak Selden Wornumi enkargatu ziona. Jauregiarentzat aukeratutako kokapena, Kontxako Badiaren parean zegoen hazienda zabal bat izan zen, non, antzina Donostiako Antiguoko Monasterioa egon zen, eta erreginak Morianako Kondeari erosi ziona. Azalera honi, estatu jabetzako beste bat gehitu zitzaion, Antiguoko Eliza zegoena, eraman egin behar izan zena, haziendaren hedapena, erositako beste jabetza txiki batzuekin osatu zelarik. Jauregia 1893an amaitu zen, 1920an eraikin berri bat gehituko zitzaion arren, Printzearen Pabiloia deiturikoa. Eraikuntzarako Donostiako Tranbia Konpainiaren tranbiak eta errepidea igarotzea ahalbidetzen zuten tunel faltsu bat egin behar izan zen, errepidearen gainean aurkitzen direlarik Jauregiko lorategiak.\nLoretopea, Mirakontxa auzoa, Miramar jauregia eta Ondarreta hondartza.\nMaria Kristina 1929an hil ondoren, hazienda, Alfontso XIII.ak heredatu zuen, eta, ondoren, estatuak desjabetua 1931n, Errepublika aldarrikatu zenean, Donostiako udaletxearen jabetzara pasa zelarik 1933an, Errepublikako presidentearentzako udako egoitza balio izateko eta bere geletako batzuk, heziketa eta kultura arloetan erabiltzeko baldintzekin.\nFrankismoaren garaian, eta Espainiako Errege Familiari itzuli ondoren, Jauregia, Alfontso XIII.aren semeen esku geratu zen, eta, nagusiki, Joan Borboikoaren eskuetan. Jauregiaren gaineko jabekidetza, 1958an desegin zen. Honela, On Joanek, Jauregia eta bere hurbileko inguruak mantendu zituen, 1963an saldu zen 1000 metro karratuko eremu bat bananduz. Haziendaren gainontzekoa, 10.000 eta 37.000 metro karratuko eremu banatan banandua, 1963an saldu zen, On Joanen anai-arreben mesedetan, etxebizitzak egiteko.\nJabekidetzaren desegitearen prozesuaren ondoren, hasierako 80.000 metro karratu baino gehiagoko hedadura, 34.136 metro karratura murriztua geratu zen, Donostiako Udaletxeak On Joani 1972an erosi ziolarik. Honela, Miramar Errege Jauregia, Miramar Udal Jauregia deitzera pasa zen.\nGaur egun, jauregia eta bere lorategiak, bisitari guztientzako irekita daude ordutegi zehatz batean. Miramar Jauregia, Euskal Herriko Unibertsitatearen Uda Ikastaroen egoitza ofiziala da, bai eta Eusko Ikaskuntzaren egoitza nagusia ere.\n2007-2012 urte bitartean Jakiunde edo Zientzia, Arte eta Letren Akademiaren aldi batetarako egoitza izan zen, 2012ko azaroaren 13an Bergarako Olaso dorrean behin betiko egoitza hartu zuen arte.\nBarnealdea: sarrera aretoko tximinia\nBarnealdea: Zurezko Aretoko tximinia\nBarnealdea: Kapera pribatua eta bertako aldare neogotikoa. Sarrera liburutegitik du.\nBarnealdea: liburutegia eta billar gela.\nMiramar Jauregia, ingeles estilo nabarmenekoa da, eta apaindura elementu neogotiko batzuk ditu. Bere barnean, zenbait toki noble ditu, bere jatorrizko antolakuntza mantentzen dutenak, Gela Zuria, Musika Gela, Zurezko Gela, Gela Txikia, Liburutegia eta Errege Jangela, adibidez. Jauregiaren gainontzekoa, behin eta berriz aldatua izan da Udaletxeak erosi zuenetik, barruti funtzionalago bihurtuz, bere jatorrizko kutsua galdu arren. Bertan eginiko azken lanek, 2001ean, Musikenerentzako aretoak eraikitzea izan zuten xede. Ondoren, 2007an, eraikinaren dorrea berritu zen.\nEdozein kasutan, jauregiak, bere jatorrizko kanpo itxura mantentzen du, eta ohikoa da bere lorategi eta toki nobleetan jaialdi edo festaren batzuk ospatzea, bereziki Donostiako Zinemaldia eta Musika Hamabostaldiari dagozkienak.\nMiramar jauregia, Ondarreta, Antigua auzoa eta Igeldo mendiaren aireko ikuspegia.\nJauregiko lorategiak, eta Santa Klara uhartea eta Kontxako Badiaranzko ikuspegiak.\nJauregiko Lorategiak eta Kontxako Badiaranzko ikuspegiak.\nUrgull mendia, Donostiako portua eta Donostiako Parte Zaharraren ikuspegia Miramar jauregitik ikusita.\nMiramar jauregia Euskadiko Turismo Bulegoaren webgunean[Betiko hautsitako esteka]\nMiramar jauregiaren parkea. Donostiako Udal webgunea\n1893an amaitutako eraikinak\nOrriaren azken aldaketa: 1 azaroa 2021, 21:07.


EKAITZALDI: Mitosia - Meiosia (2011)\n2011(e)ko martxoakren 25(a), ostirala\nMITOSIA “Mitosia” 2010Uda osoan zehar grabaketa lanetan berehalako esfortzua jarri ondoren MITOSIA thrash-core taldeak urtarrilean plazaratu du "Mitosia" izeneko disko bikoitza. Dagoeneko lau urte igaro dira "Doinu Odoltsuak" estreinakoa aurkeztu zutenetik, eta badirudi isilunea kolpetik hautsi nahi dutela. Lan berria bitan banatu dute Lekeitiokoek: “Meiosia” eta “Mitosia”. Atal bakoitzean hamarna kantu jaso dituzte eta esan daiteke diska biak erabat simetrikoak direla. Abestiaren bertsio ezberdinak tartekatuz, bakoitzean kantu instrumental bana... Berezitasun gehiago ere badira.Esan bezala, Mitosiaren diska berria bi CDtan banatzen da. Aurreneko atala, “meiosia” Bilboko Koba estudioan grabatu dute abuztuan zehar Xanperen (Pilt) gidaritzapean. Gainera, Ibon (Anestesia) eta Kapi (Ost) musikariek parte hartu dute. Bigarren ataleko kantuak, berriz, Galdakaoko Luberri estudioetan grabatu dituzte Txus Lozanorekin (Etsaiak). Bigarren CDa “mitosia” taldearen hasierako abestiez osatutako bilduma bat da.\n*Unai Egia: (Txapelpunk) Ahotsa eta kitarra\n*Ibai Castro: baxua eta koroak\n*Markel Aboitiz: bateria\n03-Hirugarren Mundu Gerra\nEgilea: Anonimoa ordua: 08:35


Nafarren euskaraz bizitzeko nahi irmoari erantzuna emateko garaia iritsi da\nEuskaraz bizitzeko nahian urratsak emateko dinamika abiatu da Nafarroan. "Hamaika egun" izeneko ekimena aurkeztu dute Kontseiluaren baitan biltzen diren erakundeetako ordezkariek, tartean AEK, Paul Bilbao Idazkari Nagusiarekin batera egindako agerraldian. Kanpaina abiatzeko egindako bideoa aurkeztearekin batera apirilaren 25an Anaitasunera joateko deia ere luzatu dute.\nNafarroako Gobernuaren euskararen kontrako hizkuntza-politikak etenik izan ez duen bezala, nafar jendartearen euskaren aldeko jarrera irmoak ere ez du etenik izan. Esate baterako, helduak euskalduntzeko Nafarroa osoan eskolak ematen diharduen mugimenduaren adorea. "Nafarroan euskaraz bizi nahi duten eta egunero-egunero nahi hori gauzatzen dute herritarrak eta eragileak zoriondu eta bide beretik jarraitzera animatu nahi ditugu. Hamaika bizipen bizi ditu euskaraz bizi nahi duenak. Oraintxe bertan, heldu aroan euskara ikasteko grina duten milaka lagun ari da Euskal Herri osoan euskaltegietan izena ematen euskaraz bizitzeko. Nafarroan, urtero 6.000 lagunetik gora ematen du urrats hori. Eta "11 egun" izena eman nahi izan diogu gaur aurkeztu nahi dizuegun dinamikari eta hasiera ematen dion bideoari", gaineratu du.\n"Gaur, euskara ikasi nahi duten helduak euskaltegietara joatera animatu nahi ditugu, bihar euskaraz bizi daitezen eta inguruan dituzten euskaldunei euskaraz bizitzeko aukera eskaini diezaieten. Euskara ikasteak bizi esperientzia zirraragarriak eskainiko dizkiola eta euskaraz bizitzeak alor berrietara sartzeko aukera emanen diela argi dugu. Bide hori egin duten eta egiten ari diren milaka eta milaka lagunen esperientziak horixe erakusten du".\nGehiago irakurri: Nafarren euskaraz bizitzeko nahi irmoari erantzuna emateko garaia iritsi da\nIruzkina (0) Hits: 4688


Gazte migratu bat hilik aurkitu dute Bidasoa ibaian, itota\nBart bi gizon saiatu dira Irundik (Gipuzkoa) Hendaiara (Lapurdi) igerian joaten, eta bizia galdu du horietako batek.\nSuhiltzaileek egindako erreskatearen irudiak. Argazkia: Euskadiko Suhiltzaileak\n2021eko maiatzaren 22a\nGoizeko 11:00ak aldera, Eusko Jaurlaritzako larrialdi-zerbitzuek hilik topatu dute gazte bat Bidasoa ibaian, bi ibaiertzen artean dagoen Faisanen uhartearen inguruan. 16 urteko Burkina Fasoko gazte bat harekin batera saiatu da Frantziako eta Espainiako estatuen arteko muga igarotzen, eta larrrialdi-zerbitzuetan artatu behar izan dute, suhiltzaileek uretatik atera ostean.\nTrantsizioan zeuden gazte migratuak ziren muga igerian pasatu nahian ari ziren bi lagunak.


Nafarroako Auzitegiak absolbitu egin du neska bati sexu-abusuak egin zizkion gizonezko bat. Duela hiru urte izan zen erasoa, Iruñeko (Nafarroa) etxebizitza batean. Hamabi urte zituen neskak, eta haren ama etxean ez zegoen egun batean, eraso egin zion amaren bikotekideak. 38 urte zituen orduan gizonezkoak. Neskak salatu zuenez, 2018ko uztailean, honakoa esan zion erasotzaileak: "Nik ez diot esango zure amari edaten duzula, zuk gure sekretua kontatzen ez baduzu".\nBere garaian, ahozko saioan, bost urte eta sei hilabeteko kartzela zigorra eskatu zuen fiskaltzak erasotzailearentzat. Akusazio partikularrak, ordea, zortzi urtera igo zuen eskaera eta defentsak, kontrara, absoluzioa exijitu zuen.\nNafarroako Auzitegiko epaileek, dena den, ez dute frogatutzat jo 2017an sexu-eraso hori gertatu zenik ez eta, hurrengo urtean, gizonezkoak erasotua mehatxatu zuenik ere. Izan ere, neskaren deklarazioak kontraesanak nahiz zati "nahasi" eta "disonanteak" dituela diote eta, hala, ez dagoela zehaztazunik gertakarien kontaketan.\nGizonak, gainera, ukatu egiten du neska eraso zuenik, eta bien arteko harremana "bikaina" zela dio. Ama-alaben artean "tentsioa" egoten zela eta neskak "gauzak asmatzeko" joera zuela argudiatu du erasotzaileak.


UGT gaur: UGT Langileen Batasun Orokorra sindikatuaren jardueraren azken ordukoa | EiTB Gai interesgarriak\nBost akordio sinatu dituzte alde guztiek. Tartean, lan erregulazioan dauden langileei laguntzeko konpromisoa.\nEkainak 158.622 pertsona langabe utzi ditu Hegoaldean, maiatzean baino 2.553 gutxiago\nNafarroan, langabeziak % 5,95 egin du behera, eta 2294 langabe gutxiago daude. EAEn, ostera, jaitsiera txikiagoa izan da, % 0,21ekoa. 259 pertsona langabe gutxiago daude Lanbiden; guztira, 122.359.\nEspainiako Gobernuak eta gizarte eragileek pentsioen erreformarako akordioa sinatu dute\nAkordioa Santiago Aparicio (Cepyme), Pepe Alvarez (UGT), Antonio Garamendi (CEOE), Unai Sordo (CCOO) eta Pedro Sanchez presidenteak sinatu dute.\nPentsioak KPIaren arabera igotzea, jasangarritasun faktorea indargabetzea eta erretiroa atzeratzeko pizgarriak ematea adostu dute Espainiako Gobernuak, patronalak eta UGT eta CCOO sindikatuek.\nOsakidetzako garbitzaileen grebak izandako "babes zabala" txalotu dute sindikatuek\nBaldintza "duinak" eskatzen dituzte, eta planto egitea erabaki dute, lan-hitzarmena berritzeko negoziazioetan hiru urte daramatzatelako eta negoziazio-mahaia "blokeatuta" dagoelako.\nIrailaren 30era luzatu nahi dituzte aldi baterako lan-erregulaziorako espedienteak\nEspainiako Gobernuak eta gizarte eragileek elkartzen jarraituko dute, baldintzak negoziatzeko eta akordioa erabat ixteko.\nMaiatzaren 1eko manifestazioak, argazkitan\nBilbo, Donostia eta Iruñeko kaleak langilez bete dira, koronabirusaren kontrako segurtasun neurriek baldintzatutako Maiatzaren Lehenean.\nAlfonso Rios, CCOO: “Lan erreformak indargabetu behar dira”\nCCOO eta UGT sindikatuek manifestazioak egin dituzte Hego Euskal Herriko hiriburuetan, Maiatzaren 1ean. Langile klasearekiko zorra kitatzeko ordua heldu dela aldarrikatu dute.\nMobilizazioak lan eta pentsioen erreformak gauzatzeko azken "bultzada" izatea espero dute, baina gutxieneko soldataren igoera ere aldarrikatuko dute.\nSindikatuak kalera irten dira Lan Osasunaren eta Segurtasunaren Nazioarteko Egunean\nPandemia garai honetan prebentzio neurriak betetzen direla ziurtatzeko 100 ikuskatzaile gehiago eskatu dizkiote sindikatuek Eusko Jaurlaritzari.\nKoronabirusarekin infektatuen % 70 lanpostuan kutsatu direla salatu dute sindikatuek\nPandemiak lan segurtasunean eta osasunean izandako eragina nabarmendu dute sindikatuek. Gehiengo sindikalak deituta, manifestazioak egin dituzte Bilbon eta Donostian.\nGarbiketen sektoreko greba bertan behera utzi dute, aurrekoardioa lortu ostean\nELA, LAB, Solidari, CCOO eta UGT sindikatuek deitu zuten greba, baina azken biek sinatutako aurrekoardioa tarteko, bertan behera geratu da. ELAk, LABek eta Solidarik "traiziotzat" jo dute.\nVolkswagenek Landabengo ekoizpena eten dezake berriro, pieza faltagatik\nGeldialdia datorren astelehenetik aurrera gauzatu daiteke koronabirusaren ondorioz erdieroaleak falta direlako.\nDozenaka pertsonak itxialdia abiatu dute Santa Maria elizan. Igandera arte bertan egoteko asmoa dute. Itxialdia hasi baino lehen manifestazioa egin dute Amurrion.


Emakume zen Xenpelar | Kultura | Berria\nUDAKO SERIEA. Kantuan diren lekuak (IV)\nEmakume zen Xenpelar\nBadaude hitz egiten duten lekuak, eta badaude ibil daitezkeen hitzak. Bestelako bertsogintza bat eta bestelako Errenteria bat pasea dezake, adibidez, Joxepa Antoni Aranberri Petriarena 'Xenpelar' bertsolariaren doinuetan dabilenak.\nErrenterian, Frantzisko Petriarena Xenpelar bertsolari eta Joxepa Antoni Aranberri Petriarena Xenpelar bertsolariaren osabari eskainitako plaza eta eskultura. ANDONI CANELLADA / ARGAZKI PRESS\n2014ko abuztuak 29 - Errenteria\nJeneralian erretratuan / ikusten da familiya, / jostundegi edo lantegietan / berriz jende gazteriya; / alde ortatik ez naiz ibilli, / esango diet egiya: / pentsatu nuen neskazar bati / egitia konpañiya». Errenteriako jostundegiko neskekin erretratatu zuen bere burua Joxepa Antoni Aranberri Petriarena Xenpelar bertsolariak (1865-1943), eta bertsoa ere jarri zion irudiari. Ibiltzeko zail diren lurrak dira haren kantuak ikusten uzten dizkigunak. Gutxitan bisitatu ahal izan den koba batean ezker-eskuin hazten diren estalaktita eta estalagmitak balira bezala. Hitzez hitz, tantaz tanta. Plazako bertsogintzaren gerizpean egon den bertsogintza erakusten dute; emakumezkoena. Frantzisko Petriarena Rekondo Xenpelar bertsolari (1835-1869) ezagunaren iloba, harekin bertsotan aritzen zen Maria Luisa Petriarena Rekondoren alaba, fabrikako langile, jostundegiko bilkuretako bertsolari... Xenpelar izan zen Joxepa Antoni Aranberri ere, baina Xenpelarren sonarik gabe. «Nere denboran izandu diyot / afiziyua kantari, / iñon bertsorik azaltzen bazen / eosi ta irakurri; / umore ona lagun artean, / ori gustatu zait neri». Gerizpeko mundu horretan ibil daiteke Errenterian Xenpelarren bertsoak ezpainetaratzen dituena. Badaudelako hitz egiten duten lekuak, eta ibil daitezkeen hitzak.\nEmakume zen Xenpelar da Joxepa Antoni Aranberri, eta besteren itzalean jarri ditu luzez oinak horregatik. «Xenpelar, izan ere, bertsolaritzaren zimendu eta giltzarria degu. Arek idikitako bideetatik ibili dira geroztikako bertsolari geienak». Antonio Zabala ikerlariaren hitzak dira, Xenpelar eta bere ingurua liburuan datozenak (Sendoa, 1993). Frantzisko Petriarena Rekondoz ari da bera Xenpelar aipatzen duenean, baina ari zitekeen Joxepa Antoni Aranberriz ere. Xenpelarrez, alegia, Xenpelarrez aritu beharrean. Osabaren modura, urratzaile izan baitzen iloba ere. Horregatik eskaini zion Estitxu Eizagirre kazetariak emakumezko bertsolariei eskainitako Bidea urratu duten bertsoak liburuko bigarren biografia, adibidez. «Bilduman agertzen diren bertsolariek bazituzten bertso hobeak ere, lehendik asko zapaldutako bideetan boteak. Urratzaileen bila atereak gu, ordea». Eta horregatik Aranberriren aipamena bertan; urratzaile izan zelako. Bidegile Xenpelar, beraz, eta bidegile Xenpelar ere. Eta neurri batean, Errenteria ezberdina da bakoitzaren hitzen atzean igar daitekeena.\n«Atoz gure kalera / baserritar legera / musika hoiek utzita; / Errenterian bizi naiz eta, / egin zaidazu bisita». Errima horrekin bukatzen da Xenpelar osabaren bertsorik ezagunenetariko bat, eta, hura hil eta 145 urtera, oraindik ere bizirik da doinua Errenterian. Plaza giroko bertsogintza deskribatzen du, eta orain ere badago herriko plazan haren oihartzuna bisitatzerik. Hiri erdialdean dago Xenpelar izeneko plaza, eta eskultura bat ere jarri diote gainera. Metal gorriko zuhaitz bat. Haren gerizpean, kale saltzaile batzuk eta neska talde bat hizketan.\nBi xenpelartarretan zaharrenari eskainitakoa da eskultura eta baita plaza ere: gizonezkoari. Izan ere, Xenpelarren osteko Xenpelar baita oraindik ere Aranberri. Xenpelarren itzaleko Xenpelar.\nKapitulu betea eskaini zion, halere, Zabalak Aranberriri Xenpelar eta bere ingurua liburuan. Herriko etxeetako bazterretako orri puska guztietan bilatu zituen haren bertsoak ikerlariak, eta liburuan bildu zituen denak. Zabalaren hitzetan, gainera, Xenpelar osabaren lanak ezagutu ahal izateko klabea izan zen Xenpelar iloba. Izan ere, Joxepa Antoniri esker dira oraindik ezagun Frantziskoren kanta batzuk; ilobak jostundegian abestu, eta kide zituen emakumeek ere ikasi zituztelako. Hari zor zaio, adibidez, Aizak hi mutil, mainontzi eta Pasaiako plazatik bertsoen iraupena. Kapitulu da, halere, Aranberri, Zabalaren liburuan.\nGehiago ere merezi zuen, ordea. Hori dio Elixabete Perez Gaztelu Deustuko Unibertsitateko irakasle eta ikerlariak: «Inoren ez-dakit-zer izan gabe, bere lekuaren jabe da». Horregatik idatzi du orain hari buruzko liburua, eta sarean jarri du osorik: www.errenteria.info/files/Joxepa_Antoni_Aranberri.pdf. «Zabalak Joxepa Antoni Aranberri Petriarenari kapitulu bat eskaini zion Xenpelarri buruzko liburuan, haren iloba zenez, eta nire helburua izan da hura adar izatetik bere lekua izatera eramatea».\nXenpelar. Geografia zehatza du izenak. Errenteriaren eta Oiartzunen mugan dago Senperelarre izeneko gunea. Han eraiki zuten etxea petriarenatarrek 1820an, eta handik hartu zuen izena Frantzisko Petriarena Rekondok. Hortxe Xenpelar osabaren sustraiak. Baina bestelakoa da ilobaren kasua, emakumezkoarena. Bazuen Xenpelar baserrikoen odola, eta handik hartu zuen berak ere ezizena. «Adios Juliana/ adios betiko, / Xenpelarrek etzaitu / geiago ikusiko; / bañan zu aztutzia / ori ez du naiko, / amak eskutitztxo bat / dizu bialiko: / Xenpelar il dela ta / enkomendatzeko». Inoiz ez zuen harreman zuzenik izan, halere, baserri harekin. Kalean sortua, kalean hazia, eta kaleaz aritua; industrializaziorako jauzian den Errenteria ageri da haren kantuetan.\n12 urterekin hasi zen fabrikan, eta estua zen bizimodua, Perez Gazteluren liburuan biltzen denez. Agustin Mendizabalek La pequeña Manchester liburuko hitzaurrean bildutako datuak aipatzen ditu ikerlariak giroa deskribatzeko: «Ehuleen artean, 1864an jaiotakoen bizi itxaropena 23 urtekoa zen eta nekazariena berriz, 44'3 urtekoa [...] Umeen heriotza tasa ikaragarria zen, eta tuberkulosia zen hiri barnean heriotza kausarik ohikoena; emakumeak, bestalde, gizonezkoak baino are gazteago hiltzen ziren, bataz beste. Osasun eta bizi baldintzak, goi-maila sozialekoak ez zirenentzat oso gogorrak ziren». Eta ehulea izan Xenpelar. Ehulea, eta emakumea. Bere bizitzako azken 20 urteak itsu eman, eta 1949an hil zen.\nGosearen bertsoak. Hala izendatu ditu Eizagirre kazetariak Xenpelarrek 1942-1943ko gosete garaian idatzitakoak. Fabrikako bertsolaria da hor ageri dena. «Gure lantegi handi horretan / pasea urte gehiena, / Migel Mari da, horixe dugu / denetan zaharren-zaharrena; / bigarren, berriz izenik gabe / denek ondo dakitena». Lau bertso dira, orotara, fabrikako nagusiari zuzendutakoak guztiak; goseak piztutakoak denak. Bagues jaunak langileen artean banatu ohi zituen Markola mendiko lurretan ereiten zituen patatak, baina banaketan bertsolaria ahaztu, eta horregatik idatzi zituen bertsoak Xenpelarrek; eskearen eta salaketaren arteko oreka zailean. «Hirurogei bat urte aldean, / oso ez badira ere, / gure lantegi handi horretan / lana eginak gerade, / uste dudanez bi gizonekin / bost bat emakume gaude; / Bagues jauna, ez haserretu / bertsoak gaizki badaude».\nGosea ahoratzen du bertso horiek ezpainetaratzen dituenak. Eizagirrek: «Bertsoa oso lotuta dago jendartearekin. Garaian-garaian bertsoa egunerokoaren kronika izan da». Eta hori da Xenpelarren hitzek erakusten duten egunerokoa. Baina, hain zuzen ere, gizonen bertso egunerokoaz bestelako eguneroko bat erakusten digu Xenpelar honek. Beste Xenpelarrenaz bestelako paisaiak dira Xenpelar honen hitzekin pasea daitezkeenak. Jostundegiko giroa, adibidez. Han aritzen baitziren ikastera joaten ziren neska gazteak, irakaslearekin hizketan eta kantuan, Xenpelarren, Txirritaren, zabaletatarren eta beste hamaika bertsolariren bertsoak abesten. Eta hantxe egoten baitzen Joxepa Antoni Xenpelar ere. Santxoenea kaleko 25.ean. Egun Xenpelar deitzen den plazaren atzealdean. Hortxe, emakumezkoen plaza. Hemen.\nEmakumezko Xenpelar haren arrasto handirik ez da ageri egun: oihartzun ahul bat. Orain hamar urte inguru berrituta dago hiru solairuko eraikina, harribitxi denda bat etxabean, botika denda handi bat, eta oharra atarian: «Ez dugu propagandarik nahi». Berriegi dena Xenpelarren bertsoen oihartzuna mantentzeko. Baina kale bereko 23.ak oraindik gordetzen du zurezko terraza zahar bat. Bertan, etxabeko okindegian 60 urte inguruko bost emakume croissantak eta kafeak hartzen, hizketan, gutxi gorabehera Joxepa Antonik ezagututako leku berean, gutxi gorabehera giro alai bertsuan, baina Santxoenean jostundegirik izan zelako arrastorik izan gabe. Izpi txiki bat baino ez: «Maniki batzuk izaten omen ziren erakusleihoan, amantal batzuekin». Desagertutako zerbait da Xenpelarren bertsoetan igartzen dena hemen.\n«Progatu dezu bertso abekin aurrekoan ondorengoa zerala». Sekulakoak eta bi bota zituen ezkontzen ez ziren nesken aurka Enrike Elizetxe bertsolariak. 1902an Ibaizabal aldizkarian datoz haren bertsoak. Etsita deskribatu zituen, aurpegi zimur, mingain luze, begi zorrotz, hezurrak gogor, zital, marmarrean, beti elizan eta errietan... Errenteriako emakumeei hori batere gustatu ez, eta konbentzitu egin zuten Xenpelar: erantzun egin behar zituen bertso haiek. Hark onartu, eta eskutitzez helarazi zion erantzuna Elizetxeri. Hark irakurri, eta Ibaizabal aldizkarira bidali zituen gero. Xenpelarren lanik ezagunenetariko bat da egun, eta buelta horiekin egin zuen Xenpelarrek etxe girotik plazarako jauzia ere. «Neskazaharraren izenak denak / dituela ikaratzen, / horien jabe egin ezkero/ egongo dela erretzen, / zerbait dutenak izanagatik / ez hasteko hoiek hartzen... / guretzat beste disparaterik / ez al zaizu gogoratzen?». Eta bertso horien osteko komentarioan utzi zuen idatzita Elizetxek esaldia aldizkarian: «Progatu dezu bertso abekin aurrekoan ondorengoa zerala». Xenpelar bazela Xenpelar, alegia.\nAldizkarietan argitaratutakoez gain, zimendu handirik gabea da halere Xenpelarren bertso gehienei eutsi dien soka. Perez Gazteluk azaltzen du: «Nahiz eskribau lana Antonio Zavala gizasemeak egin, Joxepa Antoni bertsolariaren berri dakigu batez ere emakumeek gorde dutelako gogoan. Estimatzekoa da eta, seguruenik, gutxiegitan aitortua, emakumeek transmisioan (etxekoan batez ere) bete izan duten lekua». Ia leku izatera heltzen ez den leku hori da Xenpelarren bertsoetan igartzen dena. Ahoz ahoko haize hori. Ahoz ahoko haize hau.


Osasunak berdinketa gogoangarria lortu du Bartzelonaren aurka etxean | Kirola | Berria\nOsasuna 2-2 Bartzelona\nOsasunak berdinketa gogoangarria lortu du Bartzelonaren aurka etxean\nIruñeko taldeak 27 jardunaldi daramatza Espainiako Ligan galdu gabe.\nOsasunako jokalariak, Torresen bi goletako bat ospatzen. / Iñigo Uriz/Foku\n2019ko abuztuak 31\nBerdinketak, batzuetan, puntu bat baino gehiago dira. Hala gertatu zitzaion Realari Espainiako Ligako lehen jardunaldian, Valentziaren aurka luzapenan berdindu baitzuen 100. minutuan ia. Valentziara joan ziren zale txuri-urdinek ondo gogoan izango dute Oiarzabalek penaltiz sartu zuen gol hura, eta, modu berean, Osasunako zaleek ez dute irabazitako puntuagatik soilik gogoratuko atzoko partida. Jagoba Arrasateren jokalariek bina berdindu zuten, puntu bat irabazi zuten, baina Lehen Mailara itzuli diren denboraldi honetan Bartzelonari irabaztea hori baino gehiago da. Eta hala ospatu zuten atzo Iruñean. Jokalariek eta zaleek.\nAurrez aurre ziren Sadarren aurreko denboraldiko Lehen Mailako txapelduna eta Bigarren Mailakoa. Aldea nabaria da. Ernesto Valverderen taldeari, ordea, kostatzen ari zaio denboraldi hasieran irabaztea, eta, lehen jardunaldian Athleticen aurka San Mamesen hiru puntuk ihes egin zioten bezala, atzo bi joan zitzaizkion. Jagoba Arrasatek argi utzi zuen partidaren ondoren: Osasuna eroso antzean aritu zen lehen zatian, baloia Bartzelonak izanagatik, eta bigarrenean Bartzelonak bi gol sartu ondoren aurkari horien aurrean partida aldapa gora zela berdintzea lortzea, hori puntu bat irabaztea baino gehiago da.\nOsasunaren gol batekin hasi zen, gainera, partida. Roberto Torresek zazpigarren minutuan sartu zuen lehenengoa. Ez zen ondo aritu Bartzelona Osasunaren presiotik atera ezin, eta, bigarren zatian, Valverdek Ansu Fati zelairatu zuen. 16 urte eta 304 egun ditu, eta bigarren partida zuen aurrelari gazteak Bartzelonaren lehen taldearekin; bada, modu ezin hobean aprobetxatu zuen aukera: beste itxura bat eman zuen Bartzelonak berarekin, eta bere lehen gola sartu zuen, 50. minutuan. Hala, Bartzelonaren historiako inoizko golegilerik gazteena bihurtu da. Bartzelonaren bigarren gola Arthur Melok sartu zuen, hamar minutu geroago, hori ere beste jokalari bat ordezkatuz zelairatu ondoren.\nBazirudien 1-2koarekin Bartzelonak partida menderatuko zuela, hori espero zitekeen munduko talde onenetako batengandik. Baina Osasuna ez zen kikildu, eta bizkortu egin zuen jokoa; lehen zatian bezala, ito egin zuen Bartzelona, eta, abiada horretan, Piquek penaltia egin zuen baloiak eskuan jo zuenean. Atzelari kataluniarrak protesta egin zuen nahi gabe jo zuela esanez, baina haren besoak argi eta garbi eten zuen jokaldia, eta epaileak ez zuen zalantzarik izan. Torresek maisuki sartu zuen penalti jaurtiketa.


«FEB FEB FEB »\n6 oct 09 - 10 ene 15\nJoan bigarren mailako menura\nJoan menu lagungarrira\nAbonu-Denboraldiaren 9. programa\n2011ko otsailak 7\nTachaikovskyren balet ezberdinen suiteak oinarri harturik sortzen da Malandain Ballet Biarritz-en "Magifique. Suites Tchaikovsky" ikuskizuna. Zulogunetik, orain arte Abonu-Denboraldian lehenengo aldiz, Orkestrak handitasuna emango dio obra honi, baita zuzeneko musikak magia sortzeko duen gaitasuna ere.\nAbonu-Denboraldiko 8. programa\n2011ko otsailak 2\nOleg Caetaniren zuzendaritzapean, orkestrak sinfonia mintzagai izango duen programa bati egingo dio aurre otsailaren 5etik aurrera. Sinfonia sortu berria, Jesús Egigurenen Kindly Symphony-ren erabateko estreinaldia. Vienatar klasizismoarengandik gertukoa, Schubert-en Bigarren Sinfonia. Eta sinfonia forma ziklikoaren idealaren sintesi gisa: Franck-en Sinfonia re minorrean.\n2011ko urtarrilak 31\nEntzungai dago jada webguneko AZKEN KONTZERTUA atalean Extremadurako Orkestrak joan zen urtarrialren 24ean Donostiako Kursaal Auditorioan, Euskadiko Orkestraren Abonu-Denboraldiaren baitan eskainitako emanaldia. Bere titular Jesús Amigoren zuzendaritzapean, Joly Braga Santos, Laloren eta Fallaren lanak interpretatu zituen.\n2011(e)ko otsailak 7\nDonostia-San Sebastián - Auditorio Kursaal Auditorioa, 20.00h\nHemen jarraitu ahal izango diguzu:\n© 2009 Euskadiko Orkestra, SA


Etiketa: Amazon cloudfront | Martech Zone\nEtiketa: Amazon cloudfront\nNahiz eta prezioak jaitsi ostalariaren eta banda zabaleraren arabera, nahiko garestia izan daiteke webgune bat ostatatzea premium hosting plataforman. Asko ordaintzen ez baduzu, zure webgunea nahiko motela izatea da zure negozioa. Zure webgunea ostatatzen duten zure zerbitzariei buruz pentsatzen duzun moduan, eskaera ugari egin behar dituzte. Eskaera horietako batzuek zure zerbitzaria beste batzuekin komunikatzeko eska dezakete\nAsteartea, otsaila 6, 2018 Asteazkena, otsailak 7, 2018 Douglas Karr\nPacketZoom-ek, aplikazio mugikorren aplikazioen errendimendua hobetzen duen aplikazioak sare mugikorreko teknologiaren bidez, Amazon CloudFront-ekin lankidetza iragarri du CloudFront PacketZoom-en Mobile Expresslane zerbitzuan sartzeko. Bildutako soluzioak aplikazio mugikorren garatzaileei eskaintzen die sareko errendimendu behar guztietarako plataforma mugikor bakarra eta bakarra. Mugikorretarako aplikazioen errendimendu behar guztiak (neurketa, azken kilometroko errendimendua eta kilometro ertaineko errendimendua) erantzuten dituen lehenengo plataforma mugikorra da. Zerbitzuaren aipagarrienak honako hauek dira: PacketZoom-en Mobile Expresslane


17 eta 60 urte arteko azkoitiarrei eskatu die Osakidetzak PCR proba egiteko - Azkoitia - Maxixatzen.eus\n17 eta 60 urte arteko azkoitiarrei eskatu die Osakidetzak PCR proba egiteko\nMailo Oiarzabal 2020-10-07 11:09\nOsasun langileak PCR probak egiten hasteko zain, Gurean. (Andoni Elduaien)\nHasi dira probak egiten Gurea pilotalekuan; zapatu iluntzera arte, 09:00etatik 20:00etara egingo dituzte, egunero. Parte hartu nahi dutenek aurrez hartu behar dute hitzordua, telefonoz, anbulatoriora edo osasun aholkularitza telefonora deituta. Araban, Bizkaian eta Gipuzkoan koronabirusaren intzidentzia tasa altuena duen herria da Azkoitia, eta horregatik erabaki du Osakidetzak behaketa egitea.\nAtzo jakin zen Osakidetza PCR probak egiten hasiko zela gaur Azkoitiko Gurea frontoian, eta halaxe izango da. Gaur arte ez du deialdi ofizialik egin Eusko Jaurlaritzaren Osasun Sailak, baina goizean zabaldu du oharra, eta han hainbat azalpen eman du.\nAzkoitiko 17 eta 60 urte arteko biztanleei –atzo 40 urte artekoentzat zela zabaldu zen– PCR probak egitera joateko dei egin die Osakidetzak. Guztira, 1960 eta 2003 urteen artean jaiotako 6.567 herritar daude proba egitera deituta. Osakidetzak gauzatzen ari den "zainketa eta kontrol lanen barruan" kokatu du Azkoitiko PCR kanpaina.\nHain zuzen ere, sintomarik gabeko kutsatuen kopurua jakiteko martxan jarri berri duen Bizi Berri II planaren barruan gauzatuko du Osasun Sailak behaketa Azkoitian nahiz Gasteizko Sansomendi auzoan. Azkoitian egitearen arrazoia jakinarazi dute eguerdian Azkoitira etorri diren Osasun Sailaren ordezkariek: Araban, Bizkaian eta Gipuzkoan koronabirusaren intzidentzia tasa altuena duen herria da Azkoitia. Hori dela eta, "herritarren kolaborazioa" eskatu dute. Azkoitiko Udalak, berriz, "lasaitasun" mezua helarazi die herritarrei, PCR probak "prebentzioz" egingo dituztelako, eta horiek egitearen arrazoia ez delako koronabirus kasuen agerraldia.\nGaur 13:00etan hasi dira PCR probak egiten Gurean, eta datozen egunetan jarraituko dute egiteko horrekin. Hain zuzen ere, zapatu iluntzera arte 09:00etatik 20:00etara ariko dira osasun langileak PCRak egiten, egunero; epe hori luzatzeko beharra ikusten badute, egun gehiagotan egitea ere ez dute baztertu. PCR proba egitera boluntario joan nahi dutenek aurrez eta telefono bidez hartu beharko dute txanda, herriko anbulatoriora (943-00 76 10) edo osasun aholkularitzako zenbakira (900-20 30 50) deituta. Sintomak dituztelako edota Osakidetzaren aztarnarien deia jaso dutelako PCR proba egitera deitzen dituztenak ere Gureara joan beharko dira egunotan, Osasun Sailak ez du-eta bitartean PCR-rik egingo anbulatorioaren ondoko karpan.\nKonfinatu beharrik ez\nEra berean, Osasun Sailak gaineratu du gaurtik aurrera PCR proba egiten duten boluntarioek ez dutela haren emaitza jakin arte etxetik irten gabe egon beharko. "Bizimodu normala" egin ahalko dutela adierazi dute osasun arduradunek; baina, hori bai, "ahalik eta gutxien sozializatzeko" eskatu diete PCRa egingo dutenei, emaitzaren berri izan arte.


Nekazaritza-Perituen Eskola (Atarrabia) - Wikipedia, entziklopedia askea.\nNekazaritza-Perituen Eskola (Atarrabia)\nAtarrabiako eraikin babestua\nNekazaritza-Perituen Eskola Nafarroako Atarrabia udalerrian dagoen ikastetxe bat da.\nNekazaritza-Perituen Eskolaren irudia. Irudi gehiago\n42° 49′ 44″ N, 1° 36′ 46″ W / 42.82883°N,1.61271°W / 42.82883; -1.61271Koordenatuak: 42° 49′ 44″ N, 1° 36′ 46″ W / 42.82883°N,1.61271°W / 42.82883; -1.61271\nAvda. Serapio Huici 22, Villava\nIa Burlataren udal-dermioan kokatzen da, Serapio Huitzi etorbidearen 22. zenbakian eta Ama Arrosariokoaren eliza eta Domingotarren apaiztegiaren alboan.\n"Besta Jira" eraikinaren garaikidea da eta honekin gordetzen dituen eraikuntza antzekotasunak nabarmenak dira.\n1912. urtean Nafarroako Foru Aldundiak Jose Yarnoz arkitektoari eskola honen eraikuntza agindu zion. Hasiera batean urte hartako uztailean Navas de Tolosako guduaren VII. mendeurrena ospatzeko Ardogintzaren Biltzar Nazionalaren Jauregia izan zedin. Alfontso XII.a Espainiakoa, bertan izan zen Jauregiari bisita egiten.\n1914. urtean Nekazaritza-Perituen Eskola bilakatu zen. Oraintsu arte, honetarako erabilia izan da. Egun ikasketa hauek Nafarroako Unibertsitate Publikoraa eramatearekin, Nafarroako Gobernuak Nezaritza eta Abeltzaintza Departamentuko hainbat instituturen egoitza hona ekartzea erabaki du.\nEskualdeko Hiri Garraioak 3 linea ditu:\n94 Serapio Huici kalea (Aditueskola)\n131 Serapio Huici kalea, 11\nNekazaritza-Perituen Eskolari buruzko informazioa. Atarrabiako Udal webgunea (Gaztelaniaz)\nMultimedia: Laboratorio Agroquímico de Navarra\nAzken aldaketa 5 ekaina 2020(e)an, 12:53(e)tan\nOrriaren azken aldaketa: 5 ekaina 2020, 12:53.


Erantzunkizunean hezi — Hobest\nJUANA LÓPEZ DE MUNAÍN * eta RESU ABASOLO GALLASTEGI *\nGizakiak heldutasuna erakusten du berak egindakoaren ondorioak bere gain hartzen dituenean. Heldutasun hori, balore etikoez jokatzen denean, antzematen da: autonomiaz eta askatasunez erabakiak hartzerakoan jakintzari garrantzia ematen zaionean, bestearen lekuan jartzeko ahalegina egiten denean eta komunitateko ekintzak norbereenekin sentitzen den erantzukizun berberaz kudeatzen direnean. Beraz, aldagai guztiak kontuan hartzea, ondorioak aurreikustea eta aurre-baldintza gabe erabakiak hartzea da heldutasunez jokatzea.\nHala ere adibide ugari ditugu haurtzarorantz ote goazen pentsarazten digutenak: jendaurrean agertzeko modua: hizkera, janzkera, erabakiak hartzeko irizpide falta… baina gabeziarik nabarmenenak erantzukizun falta eta morrontza dira gure ustean. Erabakien ondorioei garrantzirik ematen ez diegunean eta haurtzaroan gurasoak arduratzen ziren moduan, orain nagusitan, espero dugu parekoren bat etorriko dela hutsuneak betetzera eta, gainera, gai izango dela erantzukizun gabe jokatu duenak sortutako kalteak nori leporatu esateko, kontuan izan gabe, behin ekintza burutakoan egilea dela erantzule nahiz eta ekintzak ohituretan, arauetan, dogmetan eta bitxikerietan oinarrituta egon eta, gezurra izango litzateke jokabide horien adierazpenik okerrena.\nAbraham Maslowk, “El hombre autorealizado” liburuan, arau moralen porrotaz hausnartu eta gero galdetzen du: “Nola hezi haurrak, heldu osasuntsu bihurtzeko? Gure ustez premiazkoagoa da horren aurreko galderari erantzutea: Posible al da heztea? Existitzen al da heziketa? Une honetako giroa ez da heziketak eskatzen duen egokiena edo aproposena. Badirudi garai hauek ez datozela bat optimismo pedagogikoarekin baina nahiz eta giza-aurrerapenak ez diren aurrerapen zientifiko eta teknologikoaren parean joan, guk pentsatzen dugu heztea posible dela; errealitate bat dela eta heziketaren bidez, egon badagoelako, gai garela gaur egungo gaiek sortzen diguten dilema etikoak eta moralak argitzeko eta gizartea eraldatzeko. Heziketa, hori baita, askatasunez eta erantzukizunez erabaki egokiak hartzea. Behin erabakiak hartutakoan, erantzule izaten ere lagundu egingo gaituelako. Fernando Savaterren hitzetan: “Gizakiok ez gaude hemen inguruari etengabe erantzunak emateko bakarrik, ingurua asmatzeko eta ingurua eraldatzeko ere bagaude, aurreikusi gabeko egoerak sortu arren”. Unean uneko erronkei erantzuna emateko gai garen neurrian aurrera egiten dugu guztiok, bai norbanako gisa, bai kolektibo gisa. Zer da ba hau, heziketaren ondorio garbia baino?\nEsandako moduan, gizakia hezigarria da; irekia delako eta eraldatzeko gaitasuna duelako; naturak ez du azkeneko hitzik, gizakia ez da zerbait amaitua, gizakia proiektu bat da. Askatasunean, elkarren arteko komunikazioan eta autonomian oinarritutako interakzio guztien emaitza da hain zuzen ere. Historiak erakutsi digu hondamendi handienak jaso dituztenak ere hezi egin direla eta horiei esker zientzia eta teknologien aurrerapenak eta giza eskubideak heldu zaizkigu. Hala ere, gehiegizko sinesmenak nahastu egin gaitzake eta heziketarekin dena lortzen dela sinestera eraman.\nAbraham Maslowren galderara itzulita, gure ustez pertsona eta erakunde arduratsuak izateko, haurtzarotik hasi beharra dago. Piagetek dio kontzientzia morala sorrarazten dela guztiz funtsezkoa den guraso/seme-alaba erlazioaren ondorioz 7/8 urterekin eta nerabezaroan 12/16 urterekin pentsamendu formalarekin batera, berez hasiko dela gizartearen aurrean bere ekintza eta erabakien erantzukizuna izaten. Eskolaren zeregin nagusia, proposamen guztiak haurraren estadio moralen garapenera egokitzea da, haur bakoitzaren gaitasunen erritmoa errespetatuz, baina baita hurrengo estadiora jauzi egiteko baldintzak aurreratuz ere.\nBehin haurra eskolan, eta eskola erakunde hezigarria denez eta guk horrela diogu, hor egiten den guztiak heziketarantz begira egon behar du. Hezkuntza proiektuak eta hori garatzeko jarduerak erabakitzerakoan azken xedea, instrukzioarekin batera, heziketa da eta aipatu dugun gizaki arduratsuaren perfilaren ezaugarri nagusia, berriz, erantzukizuna. Oinarri hau ezinbestekoa da ondo finkatzea. Gainontzeko baliabideek, aurreratuenak izanda ere, ez dute ezertarako balioko irakasleek erakusten duten jarrera, portaera eta hitzen arteko koherentziak ez baditu lotzen. Historian zehar, teoria asko galdu dira horren gabeziagatik.\nHeziketa, erabaki egokiak askatasunez eta erantzukizunez hartzen ikastea bada, eskolak berez izaera hezitzailea dauka, eta haurrak eta irakasleak proiektu hezitzaile berberean murgilduta, batzuk zein besteak elkarrekin aberastuko dira, proiektu horrek jasoko dituelako ez bakarrik irakasleen helburuak, ikasleen nahiak, motibazioak eta aurrezagupenak ere. Horretan datza guk proposatzen dioguna eskolari. Hezkuntza proiektua ikaslearengana helduko da irakasle/ikasle ikasle/ikasle jardueren bidez eta, aldi berean, ikasleen erantzunetara egokitu behar horrek irakaslearen planteamendua hobetsi edo berregiten lagunduko du. Etengabeko feedback prozesua da heziketa. Ikasleak, irakaslearen proposamen bakoitza altxor bat dela pentsatzera iristea da irakaslearen erronka, guztiontzako iradokizun eta ametsen iturria dela eskola sumatzera.\nProzesu konplexu baten aurrean gaude eta milaka azpi-erabaki hartuaz helduko gara azken xedera. Azpi-erabaki bakoitza ulertzeko, horretarako, kontzienteki prestatutako jarduerak proposatuko ditu irakasleak ikasle horien aurrezagupen eta zailtasunetatik abiatuta eta erabaki txiki bakoitzaren alde onak eta txarrak eta prozesua bera ere baloratuz: guztien partaidetza, kolaborazioa, errespetuzko jokaera, guztion iritziak kontuan hartu, elkar zaintzea, batak bestea babestea... Hori, arlo guztietan eta egoera guztietan aplikatuz gero bakarrik, lortuko dugu pertsonak arduraz eta erantzukizunez jokatzea bizitzan. Hauxe da eskolaren xedea, ikaslea bizitzarako prestatzea eta eskola leku aproposa da baldintza egokietan eta minik gabe, bizitzan ez bezala, erabaki anitzen ondorioak esperimentatzeko.\nHartu beharreko erabakiak ez dira beti moralak, batzuetan estrategikoak, ekonomikoak, prozedurazkoak, antolaketakoak eta ludikoak ere badira, baina hartu egin behar dira. Guk hausnarketarekin amaitzeko garrantzitsuenak izateagatik erabaki moralak hartzen ikasteko indar handia duen baliabidea ekarriko dugu argitara, irakasle guztien esku dagoen baliabidea delako: irakurketa hain zuzen ere.\nIrakurtzeak ikasleari bere inguruan bizi ez dituen egoerak, dilemak, abenturak, gertaerak, pertsonak, bizi baldintzak... ezagutzen eta bizitzen laguntzen dio. Horrela erabakiak hartzerakoan eredu bat baino gehiago bururatuko zaizkio. Alde horretatik, Nerea Alzola Maiztegi irakasleak bere “Propuestas éticas en libros-álbum de literatura infantil” liburuan, Haur Literaturan agertzen diren baliabide etikoak bildu ondoren esaten du “...narrazio hauen bidez haurra hezi egiten da”. Milaka adibide daude baina nabarmenak diren batzuk aipatzearren bai Haur Literaturako pertsonaiek (Txano Gorritxok, Mari Errauskinek, Iholdik), bai Gazte eta Helduen Literaturako pertsonaiek (Madame Bobaryk, Ana Ozoresek, Soinujolearen semeak, Printze txikiak) erabakiak hartu behar dituzte eta ondorioak jasan, honela, egoera anitzetatik irteteko konturatu egingo dira: egoeren konplexutasunaz, arazoak bideratzeko umorea eta irudimenaren garrantziaz, portaeren anbiguotasunaz, askatasuna eta autonomia pertsonalaz eta erantzukizunaz. Oso lagungarriak izango dira kontzientzia moralaren hastapenak finkatzeko.\nPhenelopek eta Ulisesek bazekiten euren erabakien ondorioak zeintzuk izango ziren.Horregatik Ulises ez zuten sirenen kantuek liluratu eta Phenelopek gauez desegiten zuen egunez egiten zuen hitzemandako ezkontzarako zapia. Eta benetako bizitza da askatasunaz, arduraz eta erantzukizunez bizitzen dena. Baina arduraz jokatzeak ze nolako ondorioak ekartzen dizkigu? Erosotasuna? Bakardadea? Barneko bakea? Lasaitasuna? Zoriontasuna? Segurtasuna?\n* Juana López de Munaínek irakaskuntzaren munduan eman du bere jardun profesionala, irakasle bezala eta ikuskari bezala. Resu Abasolo Gallastegik gaur egun Eusko Jaurlaritzako ikuskari bezala dihardu, aurretik irakasle eta ikastetxe zuzendari bezala jardun duelarik. Bion artean iritzi artikuluak idazten dituzte eta "Ilunetik Argira: Elbira Zipitria" (Xangorin, 2004) liburua idatzi zuten ikastolen sortzaileetariko honen bizitzari buruz.\neta hobest.edita 5


NUPEK LAGUNTZEN DEIALDI BAT ZABALDU DU | elinberri\nNUPEK LAGUNTZEN DEIALDI BAT ZABALDU DU\nNUPeko dibulgazio-jardueretako bat, Ikertzaileen Gau Europarrean.\n2021. azaroak 19 Zientzia-NUPeko berrien aldizkaria\nUnibertsitateko komunitatearentzat, zientzia dibulgazioko jarduerak egiteko.\nProiektuak aurkezteko azken eguna abenduaren 12a izanen da, eta irakasleek, ikasleek eta administrazioko eta zerbitzuetako langileek aurkezten ahal dituzte.\nNafarroako Unibertsitate Publikoak zientzia dibulgazioko jarduerak egiteko laguntzen deialdi bat zabaldu du, unibertsitateko komunitateko kideek sustatutako jarduerak 2022an egiteko xedez. Laguntzen zenbateko osoa 30.000 eurokoa da, eta proiektuak abenduaren 12ko 14:30ak arte aurkezten ahalko dira.\nDeialdiak hiru modalitate ezartzen ditu: ikerketaren dibulgazioa, bokazio zientifikoak eta kultura zientifikoa. Lehenengo modalitatean NUPeko ikerketa-proiektuen emaitzak dibulgatzeko helburua duten proiektuak sartzen dira, eta balioetsiko dira NBEren 2030 Agendaren Garapen Jasangarrirako Helburuak lortzeko Unibertsitateak egindako ekarpena ikusarazten duten proposamenak.\nBokazio zientifikoen kasuan, proiektuen helburua izanen da unibertsitate aurreko mailetako ikasleen artean bokazioak eta zientziarekiko eta teknologiarekiko interesa sustatzea, ikerketa-metodoarekin eta -praktikarekin harreman zuzena izanez. Modalitate honen barnean sartzen dira, orobat, Batxilergoko ikasleei zuzendutako campus zientifikoak eta ikastetxeekin lankidetzan egindako jarduerak.\nKultura zientifikoaren modalitateko dibulgazio proiektuak edozein gai zientifiko eta teknologikori buruzkoak izaten ahal dira, zientzia gizarteari oro har hurbiltzeko, eta haren ulermena eta espiritu kritikoa areagotzeko.\nDeialdian ezarritakoaren arabera, laguntza bat emanen da eskatzaile eta aldi bakoitzeko, eta jardueraren kofinantzaketa onartuko da; izan ere, deialdia bateragarria da jarduera egiteko lortzen ahal den beste zeinahi laguntzarekin.\nLaguntzen eskatzaileek honako dokumentu hauek aurkeztu behar dituzte: datu pertsonalen fitxa, proposatutako proiektuaren fitxa, oroitidazki ekonomikoa, eta atxikita dauden ikastegiaren, fakultatearen edo ikerketa zentroaren bermea. Administrazioko eta zerbitzuetako langileen, ikasleen edo beste talde batzuetako kideen proposamenen kasuan, jarduerak Nafarroako Unibertsitate Publikoko irakasle eta ikertzaileen taldeko kide baten sostengu zientifikoa izan beharko du beti.\nBestalde, laguntzak eskuratzen dituztenek, proiektua egin eta ebaluatzeaz gain, betebehar hauek izanen dituzte: jardueraren difusioa egitea, proiektuaren kargura egindako gastuak justifikatzea eta, jarduera amaitutakoan, oroitidazki labur bat prestatzea.


Wii-rako jokoak, Wii Sports-etik harago | Consumer\nWii-rako jokoak, Wii Sports-etik harago\nWii kontsolaren katalogo gero eta ugariagoko joko batzuek Nintendok bere produktu berriekin bizi duen une ona berresten dute\nEgilea: Argitaratze-dataren Jose Antonio Gelado\narabera: Ostirala, 2007ko abuztuaren 10a\nGaur egun, Nintendoren kontsolaren aginte berritzailea hainbat arlotako tituluekin eta publiko guztiarentzat erabiltzeko jokoak daude; helduentzat, on line taldean edo lagunen artean jolasteko, wifi bidez. Hauek dira garrantzitsuenak. Joko hauek Wii-koak baino ez dira, eta ezin dira kargatu XboX eta PlayStation kontsoletan.\nTwlilight Princess: Klasikoa\nWii-n, eta bertsio egokitu batekin agertzen da\naginteari probetxu guztia ateratzeko\nezpata kontrolatzeko heldulekua. Gutxieneko adina\ngomendatua 12 urte dira.\nRaving Rabbids: Kasu hauetan:\nRayman, Wii-ren kontrolak mugimendu berriak egiteko aukera ematen dio eta\nnaturalago kontrolatzea. Izenburuak honako hauek ditu:\n70 joko txiki baino gehiago protagonista berriekin:\nRaymanek mundua menderatu nahi dien untxi zoroak\naurre egin beharko dio. Gomendatutako gutxieneko adina 3 dira\nDuty 3: Izenburu hau:\nbeste batzuekin batera (adibidez, Medal of Honoro Vanguard), Wii-ri ekarpen bat egin dio\npubliko helduagoa gogobetetzeko eskaintza\neta kontsola leku egokian jartzen duela, beste batzuen aurrean\ngaitasun gehiago eta kostu handiagoa. Honetan oinarritutako jokoa da:\nBigarren Mundu Gerra, Wii-ren agintearekin errealismoan irabazi zuena\njokalariarentzat, agintea arma gisa erabiltzean eta hari guztiei jarraitzean\nobjektuak apuntatu, tiro egin eta mugitzean,\nfusila. Gomendatutako gutxieneko adina 16 urte da.\nMundu honetan girotutako jolasa:\nYakuza japoniarra, jokalariek agintea erabil dezaten\npistolak eta fusilak kontrolatzeko. Ikasteko aukera ere ematen du\nezpata japoniarraren borrokaren artea. Gutxieneko adina\ngomendatua 16 urte dira.\nAitabitxia. Xantaia: Zer da?\nbideo-jokoaren Wii kontsolarako edizio esklusiboa\nMario Puzoren eleberrian eta Francis Forden filmean\nKoppola. Jokoaren helburua\nCorleone familia, eskalafoiko baxuenetik abiatuta\ndelinkuentziarena. Gomendatutako gutxieneko adina 18 urte da.\nPertsonaian oinarritutako jolasa\nTony Montanarena, Wii-ri kontrol-modu berri bat ematen diona.\njokoaren helburua traizioaren mendekua da\nfilmaren amaierako tiroketa. Bai\n18 urte izatea gomendatzen da.\nSpeed karbonoa: Bertsioa\nauto-lehiaketen sagako Wiiren aburuz,\nkontrola, agintearen eta Nunchuk-en konbinazioari esker\nbolante gisa erabiltzeko aukera ematen dute. Baita\nibilgailuak osorik eta\nlasterketak eta tailerra orekatzeko aukera osagarriak. Adina\ngomendatutako gutxienekoa 12 urte dira.\nibilgailuak gidatzearen zaleak\nlur orotako ibilgailua eta aginteaz baliatzen diren lasterketak\nibilgailuaren portaera airean doitzeko\nerorketaren aurrean. Gomendatutako gutxieneko adina 12 da\n8. atala: Mario Bros beti da\nerreklamazioa Nintendo kontsola batean, eta Wii-n ezin\nhuts egin. Mario Party 8an, pizzero mitikoa lagun batekin iritsi da\nlagun guztiena, eta jai bat gehiago egiteko prest\n60 joko txiki. Gomendatutako gutxieneko adina 3 urte da.\nStrikers Charged Football: Saga\n‘Mario Smash Football’ agintera eta Nunchuk de la Wii\njokalariak eta baloia kontrolatzeko\nbeste era batera. Gomendatutako gutxieneko adina 7 urte da.\nSuper Smash Bros.' Brawl: Orduan\ntorturatzen borrokatzeko, Mario ez da bakarrik egongo. Hemen\nizenburua sagako pertsonaia ugari hautatzeko\nNintendo eta beste batzuk ere ezagunak dira, eta elkarren aurka jarri.\nhaiek. Gamecuberen arrakastaren Wiiren eguneratzea.\n(2008tik aurrera erabilgarri).\ngomendatutako adin min juegos-eu kontsola mando-eu urteak


Ahuntz-esnearen nutrizio-ezaugarriek osasun-egoera hobetzen dute | Consumer\nAhuntz-esnearen nutrizio-ezaugarriek osasun-egoera hobetzen dute\nBesteak beste, esne mota horrek kaltzioaren eta burdinaren arteko elkarreraginak minimizatzen ditu.\nEgilea: mediatrader 2011-ko urtarrilak 15\nAhuntz-esneak nutrizio-ezaugarri onuragarriak ditu, osasun-egoera hobetzen laguntzen dutenak. Hala diote Granadako Unibertsitateko (UGR) “José Matáix” Fisiologia eta Nutrizio eta Elikagaien Teknologia Institutuko ikertzaile-talde batek egindako azterlan baten ondorioek.\nMargarita Sánchez Campos irakasleak koordinaturik, lanak adierazten du burdin urritasunagatik anemia duten pertsonetan ahuntz-esnearen ohiko kontsumoak hobetu egiten duela esne horren berreskuratzea, burdinaren nutrizio-erabilera eta hemoglobinaren birsorkuntza-eraginkortasuna bultzatzen baititu. Hau da, esne mota horrek “kaltzioaren eta burdinaren arteko elkarreraginak minimizatzen ditu”. Gainera, esne mota horrek DNAren egonkortasuna babesten du, baita mineral horrekin luzaroan egindako tratamenduen ondorioz burdina gainkargatuta dagoenean ere, anemia arintzeko, azaldu zuen UGRk.\nEra berean, ikertzaileek egiaztatu dute ahuntz-esneak mantenugai asko dituela, ama-esnearekin konparatzeko, kaseinarekin gertatzen den bezala. Ahuntz-esneak, emakume-esneak bezala, alfa 1 motako kaseina gutxiago dauka, behi-esneari alergia gehienak eragiten dizkiona. Beraz, hipoalergenikoa da. “Hori dela eta, herrialde batzuetan amatasun-esneak egiteko erabiltzen da behi-esnearen ordez”, adierazi dute lanaren arduradunek.\nAhuntz-esnearen beste alderdi onuragarri bat oligosakaridoen kantitate eta izaerarekin lotuta dago. Esne mota horrek oligosakarido gehiago ditu, amaren esnearen antzeko osaera dutenak. Konposatu horiek heste lodiera iristen dira digeritu gabe, eta prebiotiko gisa jokatzen dute, hau da, bakterio-flora patogenoarekin lehiatzen den flora probiotikoaren garapenean laguntzen dute, flora hori kenduz. Era berean, ahuntz-esneak behi-esneak baino laktosa gutxiago dauka, gutxi gorabehera %1 gutxiago, baina digestio-gaitasun handiagoa duenez, esnearen azukre horrekiko intolerantzia duten indibiduo batzuek jasan dezakete.\nHauek dira ahuntz-esnearen ezaugarri onuragarrietako batzuk: “elikagai natural funtzionaltzat har daiteke, eta ohiko kontsumoa (edo eratorriena) bultzatu behar da biztanleria orokorraren artean, eta, bereziki, alergia, behi-esnearekiko intolerantzia, malabsortzio-arazoak, kolesterol-maila handia, anemia, osteoporosia edo burdinazko osagarriekin tratamendu luzeak dituzten pertsona guztien artean”, ziurtatu dute.\nanemia hierro-eu kaltzio kaseina osteoporosis-eu


Pasa den asteburuan, Nahia Zudaire taldekidea Euskadiko Kirol Egokituko Selekzioarekin izan da Valladoliden. Bertan, Gazte mailako Espainiako Txapelketan lehiatu da eta emaitza paregabeak lortu ditu.\nTxapelketa hontan partehartze handia izan du Nahiak. Alde batetik banakako hiru frogatan lehiatu da (50 libre, 100 libre eta 50 bizkar) eta horretaz gain 4x50 estiloak eta 4x50 estilo libreko errelebuetan ere aritu da.\nBanakako frogetan emaitza bikainak lortu ditu. 50 bizkar frogan lehenengo izan zen eta 50 eta 100 libre frogetan berriz, hirugarren. Sailkapen nagusian, bosgarren izan zen, sailkapen orokorra egindako frogen emaitzen baturak ematen baitzuen eta goraxeago egoteko beste froga baten falta izan zuen. Erreleboetan nagusi izan ziren euskaldunak.\nTaldekako sailkapenean, Euskal Selekzioa txapeldunorde izan zen. Zorionak talde osoari!!\nEgindakoarekin oso gustura eta pozik azaldu da Nahia. Horretaz gain asteburu bikaina izan du Valladoliden eta benetan esperientzia polita ekarri du handik, beraz, ZORIONAK eta segi gozatzen!!


031 - Lerro bateko '#' karaktere-serie batek bere kabuz marra beltz lodi bikoitza sortu du Nola ken dezaket marra hori?\n# ikur-seriea testu-dokumentu bateko paragrafo baten azpian marra zabal bat sortzeko laster-tekla da. Marra hori kentzeko, egin klik paragrafoan marra zabalaren gainean edonon, eta aukeratu Formatua -> Paragrafoa. Ezarritako marra Ertzak fitxan agertuko da. Marra kentzeko, eduki kurtsorea paragrafoan marraren gainean, eta aukeratu Formatua -> Lehenetsia.\nAutomatismoei buruz gehiago jakiteko: (#025).\nItzuli Writer-eko indize-orrialdera | Itzuli erabiltzaileen FAQ-ei buruzko indize-orrialde nagusira


Talde susaratu baten banitatea\n(edo poster bati egindako komentarioak)\nBehin komentatu zidan leninista batek, kantudok eta edozein sofiak ez dituztela beren mamin graziatuak ezta mozkortuta ere debalde saltzen. Susako neska-mutil-gehio horiek ordea, txoro moderno antigualeko horiek, bost txakurretan saltzen duela poster eta guzti. Graziosoak direla esan nahiko zuen. Edo agian plusbaliaz hitzegin nahi zuen. Baliteke. Baina hori esan zuenean, gabon zaharretako edo tribura bueltatzeko sasoiak erakarrita esan zuen. Eta galdera faltaezina ez zen luzatu: Ikusi ditu amak larrubixi? Eta aitak zer dio?\nEskerrak ama euskarak ez dakiela ezer plusbaliaren salmentaz. Bakarrik daki bere semeak (eta alabaren bat ere bai, orain ez dute euskaraz ligatzeko lotsarik lehen bezala), inflazioaz akatzen direla aise. Euskara ama batek jakitea gustagarri litzatekeena ordea, da, bere bi, hiru, zazpi semealabak premuak-premiak izateko garaian daudela eta ez dela lotsatu behar larrubixi ikusten baditu ere. Baten bat inflatuxe ageri arren ere. Oraindio ez bada konturatu etxean hazitakoak kasta askotara ateratzen duela, oraindik banitateak bi alde dituela edozerk dituen antzera, jai dago urkiolan sanantoniotan.\nBaina ez gaitezen hain bukoliko jarri. Pelotarien booma ere pasa zen eta horregatik ez genuen botorik irabazi. Botoak teknokraten marketinak irabazten ditu, eta horiek ere saiatu ziren, baina alferrik. Superatua omen dago jokoa. Ama lotsatzen bada, umeak batere ez; eta aita, beti kontzientziaren zentroan.\nBeste ezkerreko fraidekume batek, bere aitaren zeraren tamainuan zeukan ardura guztia jarria. Zenbat mikra, zenbat mitra gehio faloaren luzaeran. Kezka izugarriak sortzen ditu mikraz edo mitraz neurtzeak estatu zibilizatu eta ez-zibilizatu guztietan. Inor ez dago salbu. Eta gainera, sikiatra jesuitikoak ziurtatzen duenez, gorputza eksibitzen duten guztiak pelota jokoan atzelariak omen dira. Aurrelariak luzitzeko. Eta nola argudio adhominum egitea oso erraza den jokoa despistatu nahi denean, denak, hoiek denak, marikoiak, deklinatu zuen bokatiboan.\nBaina ze arraio! gaztetxo mokoti hoiek narziso xamarrak direla, bai, TAZE! Gertatzen dena da, irudia eta (i)majina saldu behar dutela superbizitzeko. Biluzten dena biluzten dela eta soinean jantzirik idealenak jazten dituenak jantzi ditzala.\nZenbatek desiratu izan duen hizkuntzarekiko inzestoa, sustrairaino eramaten zuelako bidaia horrek. Baina joan denak kontatuko duenaren esperoan daude gehienak. Susararik beroenean ere, arriskua neurtu. Harrizkoa, badakizue, beste hark esaten zuen legez. Banitatea hutsa ez bada, harrizkoa delako.


Zinema Klasikoaren hausturatik Sobietar Batasuneko zinemara – Kontu Lepo\n2018-04-16 / Alex Delarge / 0 Iritzi\nTestuinguru honetan kokatzen da zinema sozialista deitu zena, estatu komunistetan sortutako fenomeoa da. 2. Mundu Gerraren ondoren 60. hamarkadan loratu zen. Sobiet Batasuneko zineak ez du batasunik izango ekoizpena desentralizatua delako. Hori ulergarria da orokorrean zinema zein kultura estatalizatuta dagoelako. Sobiet Batasuneko estatu bakoitzak bere zine eskola zeukan, Dena den guztiak ere Instituto Pansovietico de cinematografiak batzen zituen.\n1948an ezarri zen errealismo sobietarraren doktina. Doktrinak komunismoaren ideiak artean islatzea izan zuen helburu. Honela, ideologikoki eredugarria zen artea bilatu zen, anbiguetaterik gabea, arte iraultzailea.\nZinema sobietikoaren erronka nagusia estetika eta ideologia nola uztartu izan zen. Kontuan izanda 1934ean idazle sobietarren lehenengo kongresua ospatu zela Moskun, mugarri ezarri zen proletargoak ulertuko zuen artea egin behar zela espresio guztietan, eta disiplina ezberdinetako tematikek ezin zutela elkar kontrajarri. Are eta gehiago arte kontrairaultzailetzat definituko zen arte esperimentala.\nHorrez gain Medvekine izenarekin definitutako zinemagileen taldeak eratu ziren. Zine kolektiboa egiteko (baita Alemanian eta Frantzian ere). Pelikula bat egiteko hamaika artistek egiten zuten bat. Fabrikaz fabrika aldatu egiten zen taldearen izaera. Tokiz toki egitura propioa dute.\nMedvekineak baina ez ziren zinemagile talde bakarrak izan. 1968an sortu zen Dziga Vertov zinegilearen izen bereko taldea. Garaiko Sobiet batasunari kritika ere egiten zioten euren filmetan, kapitalismorantz gerturatzen ari zen Sobiet Batasuna euren iritziz. Talde itxiagoak izan ziren, eta egitura propioak izan zituen.


Nola kendu garatxoak? - Papillor\nNola kendu garatxoak\nMinik gabeko baina oso estetikoak ez diren garatxoetatik askatu nahian, pertsona batzuek medikuntza alternatibo mota guztietara jotzen dute. Ba al dakite zein arriskutsua den horrelako neoplasiak auto-kentzea? Artikuluak mediku instituzioetako garatxoak eta papilomak kentzeko modurik eraginkorrenak azalduko dizkizu.\nPapiloma birusa gizakiaren gorputzean garatxoak sortzearen eragile gisa\nWart bat askok aurre egin behar izan duten larruazaleko hazkunde onberenetako bat da. Normalean minik gabeak dira eta ez dute kalterik eragiten. Hala ere, neoplasia horiek hain itxura estetikoa dutenez, kentzeko nahia guztiz justifikatua eragiten dute.\nWart tamaina desberdinetakoa izan daiteke - milimetro batzuk eta hainbat zentimetro. Gaixotasunaren eragilea gizakiaren papiloma birusa da, gaixoarekin kontaktuan jarritakoa, baita etxeko ohiko gauzak erabiltzearen ondorioz ere: ateko heldulekuak, eskuoihalak, orraziak. Iturria birusa denez, gorputz barruan garaituz soilik sendatu daiteke. Gaur gaixotasunaren kanpoko adierazpenak ezabatzeari buruz hitz egingo dugu. Gaixotasunaren inkubazio epea hilabetetik gorakoa izan daiteke; oso zaila izan daiteke infekzioa zein unetan gertatu zen zehaztea. Gainera, birusaren eramaileak berak ez du gaixotasun zantzu ikusgarririk izango. Birusak garatxoak agertzeaz gain, larruazalaren beste deformazio mota batzuk sor ditzake - papilomak, baita kondilomak ere. 9-15 urte bitarteko haurrak gehiago dira birus honen aurrean.\nHainbat garatxo mota daude:\nSinplea.Espezie zabaldua, larruazalaren hazkunde guztien% 80 inguru hartzen duena. Hauek biribilak dira, gogorrak, minik gabekoak eta latzak, grisak eta horiak, banan-banan edo multzo osoetan koka daitezkeenak. Itxurako leku ohikoenak eskuak dira, gutxiagotan buruko larruazala.\nLaua.Espezie arraroagoa da eta batez ere haurrengan aurkitzen da. Hauek txikiak dira, hiru milimetro artekoak, tuberkuluak dituztenak, larruazalaren gainazaletik apenas irteten direnak. Gehienetan aurpegian, eskuetan eta ahoko mukosetan agertzen dira.\nPlantar.Adin guztietako jendearengan behatua. Azal keratinizatua duten formazio trinkoen forma duten garatxo mingarriak dira. Haien itxura zapata deserosoak jantzita eragiten dute. Horrelako garatxoak dira diagnostikatzeko zailenak, zailak baitira kalo zaharretatik bereizteaz gain oinetako zoletan eragina duten beste gaixotasun batzuengatik.\nFiliformea.Hankan garatxo txikiak kolore marroixkarekin. Gehienetan lepoan, betazaletan eta besapean kokatuta.\nSendabideen erabilera garatxoetarako eta papilometarako\nVerruak kentzeko, mediku-erakunde batekin harremanetan jartzea gomendatzen da, laguntza kualifikatua jaso ahal izateko.\nTratamendu prozesua azterketa batekin hasten da. Inkesta honako hauek osatzen dute:\nazterketa biologiko molekularrak;\nTratamendu metodo tradizionala garunak erabat kentzea edo neoplasien egitura suntsitzea da, droga edo eragin mekanikoen laguntzarekin. Terapiarako sendagaiak espezialista batek aukeratzen ditu, gaixoaren gorputzaren ezaugarri indibidualak kontuan hartuta.\nSendagai alternatiboak erabiliz etxean garunak kentzea ez da prozedura segurua eta arriskuak dakartza, hala nola:\nerredurak edo orbainak larruazalean gaizki burututako ekintzekin;\ngaixotasuna hedatzeko arriskua;\nzaurian kutsatzeko aukera;\ngaratxoa tumore minbizi bihurtzea.\nHori dela eta, hobe da espezialista batek gomendatutako garatxoetarako farmaziako erremedioak erabiltzea.\nFarmazia sareak zenbait sendagai eraginkor ditu papilomak eta garatxoak bezalako arazoak kentzeko. Botikak erabiltzerakoan, erabiltzeko argibideak zehazki jarraitu behar dituzu. Hala ere, pertsona bakoitzaren gorputza indibiduala da eta, beraz, medikuak gerrentzako erremediorik egokiena aukeratu beharko luke.\nWart kentzeko metodoak\nLarruazaleko hazkundeak kentzeko modurik eraginkorrena horiek kentzea da. Wart mota eta kokapenaren eremua kontuan hartuta, medikuek metodo hauek erabiltzen dituzte:\nElektro-koagulazioa.Maiztasun handiko korronte elektrikoaren ekintza neoplasiaren gainazalean. Garuna kendu egiten da anestesia lokala erabiliz koagulatzaile izeneko gailu mediko batekin, eta horrek moztu egiten du inguruko ehuna tratatzen duen bitartean.\nKriodestrukzioa.nitrogeno likidoa erabiliz - aplikatzaile baten laguntzarekin, arazoa nitrogeno likidoarekin tratatzen da, izoztu egiten du eta kaltetutako zelulak suntsitzen ditu.\nLaser terapia.Laser bat erabiliz garatxoa kentzea larruazaleko zelulak koagulatuz edo lurrunduz gertatzen da. Prozesuak ez ditu sentsazio mingarriak eragiten, gainera, esperientziadun espezialista batek egiten badu, ez du aztarnarik uzten tratatutako larruazalean.\nGarunen ebaketa kirurgikoa.Garatxoak multzo handietan bihurtzen diren egoeran erabiltzen da. Kirurgia anestesia lokala erabiliz egiten da.\nKimika kentzea.Azidoak eta alkalinoak oinarri dituzten drogekin garatxoak suntsitzeko metodoa da. Sendagai horiek farmazia sarean saltzen dira errezetarik aurkeztu gabe, eta horrek esan nahi du tratamendua modu independentean egin daitekeela, baina aurretik medikuarekin kontsultatu ondoren. Tratamenduan zehar, garunak arretaz tratatu behar dituzu inguruko ehunetan eragin gabe.\nHala ere, tratamendua etxean egitea erabakitzen bada, garatxoentzako erremedio bat edo beste erabiliz, lehenik eta behin medikuarengana jo behar da diagnostiko zuzena egin ahal izateko. Tratamendua zuk zeuk burutuz, behin betiko amaierara iritsi beharko duzu, espezialista baten aholkuak jarraituz.


Lointek-ek ekoizpen-instalazio berriak inauguratu ditu Mexikon - SPRI\nLointek-ek ekoizpen-instalazio berriak inauguratu ditu Mexikon\nEzarketa berri honekin enpresak, Iparramerikako merkaturako zuzeneko atzipena eta malgutasun operatibo handiagoa izan gura ditu\nIndustria-ekipo handien diseinu eta fabrikazioan espezializatutako Lointek konpainia bizkaitarrak, Mexikoko Querétaro estatuan lan zentro berri bat irekiko duela iragarri du. Lan zentro berriaren eskutik, Iparramerikako merkatuan bere presentzia areagotzea du helburu.\nJadanik, makineria ekoizpenak erabat funtzionatzen du euskal enpresak lurrun-akuotubularreko bi galdara fabrikatzen ari den instalazio honetan. Galdara hauek, Mexikoko ekitaldi fiskaleko azken hiruhilekoan entregatzea aurreikusita dago.\nEzarketa honi esker, enpresak, bai Iparramerikako merkaturako zuzeneko atzipena, bai malgutasun operatibo handiago bat lortu du. Bestalde, herrialde honetan lortutako finkapenak, kontinentean merkatuaren eskaerak artatzeaz arduratzen den Mexiko Hirian kokatutako bulego komertzialari babes produktiboa luzatzeko balio du.\nEstrategikoki, lan zentro berriak, maiz, ekipoen esleipenerako bere herrialdean bertan jardueren zati bat garatzeko konpromisoa aintzat hartzen duten mexikar operatzaile handiekin lotutako kontratazioa ahalbidetzen du, enpresaren komunikatu baten arabera.\nAzken urteetan, lurruna ekoizteko galdaren diseinuan eta fabrikazioan izandako garapen jasoak, konpainia, industria-ekipamendu mota honen diseinuan eta ekoizpenean bakarrik diharduen berariazko dibisioa sortzera bultzatu du. al diseño y producción de este tipo de equipamiento industrial.